Ιανουαρίου 2017 - marketing\nΒγήκε σε ΦΕΚ η απόφαση για το «πλαστικό χρήμα» και πως αυτό θα βοηθά στο «χτίσιμο» του αφορολόγητου.\nΕξαιρούνται από την υποχρέωση χρήσης ηλεκτρονικών μέσων πληρωμής, σύμφωνα με την περ. β' της παρ. 3 του άρθρου 16 του ν.4172/2013, οι φορολογούμενοι εβδομήντα (70) ετών και άνω, άτομα με ποσοστό αναπηρίας ογδόντα τοις εκατό (80%) και άνω, όσοι βρίσκονται σε δικαστική συμπαράσταση, οι φορολογικοί κάτοικοι της Ε.Ε. ή του Ε.Ο.Χ., υπό τις προϋποθέσεις του άρθρου 20 του ν. 4172/2013, που υποχρεούνται σε υποβολή δήλωσης στην Ελλάδα και φορολογούνται με την κλίμακα από μισθωτή εργασία και συντάξεις.\nΑναρτήθηκε από Grammatikopoulou Ntina στις 2:36 μ.μ.\nΑναρτήθηκε από Grammatikopoulou Ntina στις 1:04 μ.μ.\nTο 2017 φέρνει μαζί του νέα εργαλεία και πολλές υποσχέσεις για τα brands που θα επενδύσουν σε μια ολοκληρωμένη στρατηγική digital marketing.\nTα βασικότερα digital marketing trends για το 2017, ώστε να επιτύχετε το βέλτιστο μείγμα επικοινωνίας με τον καταναλωτή, ο οποίος πλέον εκτός από ιδιαίτερα απαιτητικός, είναι και έντονα εκτεθείμενος, και άρα κορεσμένος, στα digital ερεθίσματα του διαδικτυακού περιβάλλοντος στο οποίο κινείται.\nΤο περιεχόμενο συνεχίζει να είναι ο βασιλιάς, αλλά το θέμα είναι πιο περιεχόμενο; Υπάρχει το περιεχόμενο το οποίο απλά διαβάζεται, υπάρχει όμως και το περιεχόμενο με το οποίο ο χρήστης αληλλεπιδρά. Το είδος αυτού του περιεχομένου απευθύνει το λόγο στους χρήστες, γεγονός που έχει ως αποτέλεσμα να τους μετατρέπει σε ενεργό κομμάτι της digital επικοινωνίας. Το interactive content μπορεί να περιλαμβάνει έρευνες, δημοσκοπήσεις, διαγωνισμούς, καθώς και ολοκληρωμένες branded καμπάνιες.\nΌπως και καθε χρόνο, οι περισσότεροι άνθρωποι θέτουν στόχους, το ίδιο και οι επιχειρήσεις. Συνήθως όμως, φτάνοντας στο τέλος της χρονιάς παρατηρούν ότι δεν κατόρθωσαν να επιτύχουν παρά μόνο ελάχιστους ή και κανέναν. Η απάντηση σε αυτό το φαινόμενο λέγεται “οργάνωση”. Μην καταπιάνεστε με όλα, αναπτύξτε ή προσαρμόστε τη digital στρατηγική επικοινωνίας σας, επιλέξτε τα εργαλεία εκείνα που είναι καταλληλότερα για τη δική σας επιχείρηση και εντάξτε τις παραπάνω μεθόδους, αφού πρώτα είστε σίγουροι ότι είναι κατάλληλες για να εκπληρώσουν τους δικούς σας στόχους.\nΑναρτήθηκε από Grammatikopoulou Ntina στις 12:46 μ.μ.\n1. Σε πρώτο στάδιο ο ενδιαφερόμενος θα πρέπει να καταθέσει Αίτηση - Υπεύθυνη Δήλωση είτε απευθείας στον οικείο Δήμο είτε μέσω Κ.Ε.Π είτε μέσω του ηλεκτρονικού Ενιαίου Κέντρου Εξυπηρέτησης (Ε.Κ.Ε. - ERMIS-EUGO).\nΑναρτήθηκε από Grammatikopoulou Ntina στις 10:30 π.μ.\nΕτικέτες ΔΙΟΙΚΗΣΗ & ΟΡΓΑΝΩΣΗ ΕΠΙΧΕΙΡΗΣΕΩΝ, ΟΙΚΟΝΟΜΙΑ, ΠΩΛΗΣΕΙΣ\n- μόνο αρμόδιοι να μπορούν να διενεργούν εισαγωγές και τροποποιήσεις,\n- να είναι δυνατή η κοινόχρηστη ανάκτηση πιστοποιητικών μόνο στις περιπτώσεις εκείνες, για τις οποίες έχει δοθεί η συγκατάθεση του κατόχου, και\nΕτικέτες ΔΙΟΙΚΗΣΗ & ΟΡΓΑΝΩΣΗ ΕΠΙΧΕΙΡΗΣΕΩΝ, ΕΠΙΚΟΙΝΩΝΙΑ - ΔΗΜΟΣΙΕΣ ΣΧΕΣΕΙΣ, ΠΩΛΗΣΕΙΣ\nΓια τη διαμόρφωση του νέου Καταστατικού της εταιρείας υπό τη νέα εταιρική της μορφή ισχύουν τα προβλεπόμενα στα άρθρα 43 επόμενα του Ν.4072/2012 για τη σύσταση της Ι.Κ.Ε. Σχετικά με τη διαδικασία και τα απαιτούμενα δικαιολογητικά για την καταχώρηση της μετατροπής, πρέπει να διακρίνουμε τις ακόλουθες περιπτώσεις:\n2. Στη συνέχεια, κατατίθεται η αίτηση για την μετατροπή της εταιρείας ενώπιον του Ε.Ε.Α., μαζί με το θεωρημένο Καταστατικό και μια υπεύθυνη δήλωση (με βεβαίωση γνησίου υπογραφής) του/των διαχειριστή/ων ότι δεν υφίστανται έγγραφες αντιρρήσεις από πιστωτές/δανειστές για τη μετατροπή της εταιρείας. Σημειώνεται ότι η κατάθεση από δικηγόρο γίνεται χωρίς εξουσιοδότηση, ενώ για την κατάθεση από τρίτο πρόσωπο απαιτείται εξουσιοδότηση από τους διαχειριστές (με βεβαίωση γνησίου υπογραφής).\nΑναρτήθηκε από Grammatikopoulou Ntina στις 10:18 π.μ.\nΤο σχέδιο αναδιοργάνωσης αποτελεί σύμβαση μεταξύ του οφειλέτη και της πλειοψηφίας των πιστωτών, οι οποίοι δεσμεύουν το σύνολο των πιστωτών. Αντικείμενο του σχεδίου αναδιοργάνωσης είναι ο προσδιορισμός του τρόπου ικανοποίησης των πιστωτών μεταξύ ισότιμων λύσεων διάσωσης της εταιρείας και εκκαθάρισης της πτωχευτικής περιουσίας. Το σχέδιο αναδιοργάνωσης μπορεί να λειτουργήσει αποκλειστικά και μόνο μέσα από την κήρυξη της πτώχευσης καθόσον αφορά τους οφειλέτες που ήδη αδυνατούν να ανταποκριθούν στις οικονομικές υποχρεώσεις τους κατά τρόπο γενικό και μόνιμο. Λαμβάνοντας υπόψη τις συνθήκες αλλά και τις προοπτικές κάθε συγκεκριμένης περίπτωσης, ανοίγει εναλλακτικές δυνατότητες και λύσεις για την επίτευξη αποτελέσματος που να εξυπηρετεί τόσο τους πιστωτές όσο και τον οφειλέτη.\nΑναρτήθηκε από Grammatikopoulou Ntina στις 10:10 π.μ.\nΑναρτήθηκε από Grammatikopoulou Ntina στις 10:00 π.μ.\nΕτικέτες ΔΙΑΦΗΜΙΣΗ, ΔΙΟΙΚΗΣΗ & ΟΡΓΑΝΩΣΗ ΕΠΙΧΕΙΡΗΣΕΩΝ, ΟΙΚΟΝΟΜΙΑ, MARKETING\n8. Ανάρτηση της σχετικής Ανακοίνωσης για την ως άνω καταχώρηση από το Γ.Ε.ΜΗ.\n9. Κατάθεση στην αρμόδια Δ.Ο.Υ. ενός απλού αντιγράφου της Ανακοίνωσης, για να γίνει η σχετική μεταβολή στο Μητρώο και να ληφθεί και η σχετική βεβαίωση.\n10. Κατάθεση στο Γ.Ε.ΜΗ της ως άνω βεβαίωσης μεταβολής από τη Δ.Ο.Υ.\nΗ προδικασία αυτή βασίζεται στο άρθρο 20 του Συντάγματος περί παροχής έννομης προστασίας, στο άρθρο 6 του ν. 2690/1999 Κώδικα Διοικητικής Διαδικασίας, το οποίο τιτλοφορείται «Προηγούμενη ακρόαση του ενδιαφερόμενου», στο άρθρο 78 ν. 1969/1991 «Εταιρείες επενδύσεων χαρτοφυλακίου, αμοιβαία κεφάλαια, διατάξεις εκσυγχρονισμού και εξυγιάνσεως της κεφαλαιαγοράς και άλλες διατάξεις» (ΦΕΚ Α'167) και στο άρθρο 23 παρ. 4 του ν. 3340/2005 (ΦΕΚ Α 112/10-5-2005) «Για την προστασία της Κεφαλαιαγοράς από πράξεις προσώπων που κατέχουν προνομιακές πληροφορίες και πράξεις χειραγώγησης των μετοχών».\n- Δεν προβλέπεται από το νόμο κατά της πράξης της Επιτροπής Κεφαλαιαγοράς η άσκηση μέσα σε ορισμένη προθεσμία ενδικοφανούς προσφυγής κατά της πράξης αυτής.\n- Η προθεσμία για την άσκηση της προσφυγής και η άσκησή της δεν αναστέλλει την εκτέλεση της απόφασης της Επιτροπής Κεφαλαιαγοράς.\nΑναρτήθηκε από Grammatikopoulou Ntina στις 9:30 π.μ.


Καλωσήλθατε στο νέο website της HelMSIC! – HelMSIC – Hellenic Medical Students' International Committee\nΚαλωσήλθατε στο νέο website της HelMSIC!\nΈνα νέο www.helmsic.gr\nΗ HelMSIC χαιρετά το 2016 με ένα ολοκαίνουριο website! Εύκολο στην πλοήγηση και συνεχώς ανανεούμενο με όλα τα νέα μας, ώστε ο επισκέπτης να αντιλαμβάνεται εύκολα και άμεσα ποιοι είμαστε, καθώς και ποιες είναι οι δράσεις μας.\nΚάντε λοιπόν μία περιήγηση στις σελίδες μας και απολαύστε τη νέα ιστοσελίδα μας!\nNext Post: Ευχές για ένα ευτυχισμένο 2016


Συνάντηση Επιτρόπου Δ. Αβραμόπουλου με τον Δήμαρχο της Λέσβου Σ. Γαληνό – Αρκαδικός Κήρυκας\nΕυρωπαϊκή Ατζέντα για την Ασφάλεια: Προετοιμασία της Ένωσης Ασφάλειας – Δήλωση Επιτρόπου Δ. Αβραμόπουλου\nΜε τον Δήμαρχο της Λέσβου κ. Σπύρο Γαληνό συναντήθηκε εχθές ο Επίτροπος Μετανάστευσης, Εσωτερικών Υποθέσεων και Ιθαγένειας κ. Δημήτρης Αβραμόπουλος στις Βρυξέλλες. Κύριο θέμα της συνάντησης, ήταν οι τελευταίες εξελίξεις στο προσφυγικό /μεταναστευτικό, καθώς και η κατάσταση στο νησί της Λέσβου που βρίσκεται στην πρώτη γραμμή της κρίσης.\nΟ κ. Αβραμόπουλος υπογράμμισε, ότι η Λέσβος στέλνει ένα δυνατό μήνυμα προς όλο τον κόσμο, και τόνισε ότι η Ευρώπη στέκεται στο πλευρό της Λέσβου και την στηρίζει με κάθε δυνατό μέσο. Οι προσπάθειες του Δημάρχου να μετατρέψει τη κρίση σε ευκαιρία και να μετατρέψει το νησί σε σύμβολο αλληλεγγύης, φιλοξενίας και υπευθυνότητας συνάδουν με τις πολιτικές της Ευρωπαϊκής Επιτροπής.\nΤέλος, ο Επίτροπος έκανε ιδιαίτερη αναφορά στην τοπική κοινωνία της Λέσβου για την ανθρωπιά που επιδεικνύουν στους εκατοντάδες χιλιάδες απελπισμένους ανθρώπους που έχουν φτάσει στο νησί και αναζητούν ένα “ασφαλές λιμάνι” στην Ευρώπη.\nΔηλώσεις Επιτρόπου Δ. Αβραμόπουλου μετά το πέρας του Συμβουλίου Υπουργών Εσωτερικών της ΕΕ


Τα ΕΚΑΜ στο κυνήγι του επικίνδυνου κακοποιού στο ρέμα στο Ίλιον - Μάχη με τους αστυνομικούς και ένας τραυματίας - Newsit.gr\nNewsit / Έγκλημα / Τα ΕΚΑΜ στο κυνήγι του επικίνδυνου κακοποιού στο ρέμα στο Ίλιον – Μάχη με τους αστυνομικούς και ένας τραυματίας\nΤα ΕΚΑΜ στο κυνήγι του επικίνδυνου κακοποιού στο ρέμα στο Ίλιον – Μάχη με τους αστυνομικούς και ένας τραυματίας\nΔημοσιεύθηκε: 09.11.2012 | 11:58\n- Αστυνομικοί της ΔΙΑΣ τους εντόπισαν και προσπάθησαν να τους συλλάβουν\n- Οι δράστες έπεσαν με το αυτοκίνητό τους σε αντλία βενζινάδικου\n- Από θαύμα σώθηκαν ο ιδιοκτήτης και ο υπάλληλος αφού οι πυροβολισμοί έπεφταν βροχή\n- Τραυματίσθηκε ένας από τους κακοποιούς - Είναι δραπέτης των φυλακών Μαλανδρίνου\n- Ο άλλος διέφυγε με τα πόδια και αναζητείται\n- Ο ιδιοκτήτης του βενζινάδικου μιλάει στο Newsit και περιγράφει όλο το περιστατικό\nΑπίστευτη τροπή πήρε ο εντοπισμός ενός ύποπτου αυτοκινήτου στους Αγίους Αναργύρους από αστυνομικούς της Ομάδας ΔΙΑΣ στις εννιά το πρωί.\nΟι δυο επιβαίνοντες στο αυτοκίνητο κινήθηκαν προς το Ίλιον. Οι αστυνομικοί προσπάθησαν να τους ακινητοποιήσουν αλλά ο οδηγός πάτησε γκάζι και έτσι ξεκίνησε καταδίωξη.\nΤο κόκκινο αυτοκίνητο των δραστών άρχισε να κινείται με μεγάλη ταχύτητα. Όταν μπήκε στην οδό Ιλίου ο οδηγός έχασε τον έλεγχο με αποτέλεσμα το αυτοκίνητο να μπει στο χώρο του βενζινάδικου στον αριθμό 26 και να πέσει πάνω σε μια από τις αντλίες.\nΟι δράστες βγήκαν από το αυτοκίνητο προσπαθώντας να διαφύγουν. Ο ένας από αυτούς, ένας 33χρονος ελληνοπόντιος βγήκε κρατώντας ένα πιστόλι, το έστρεψε εναντίον των αστυνομικών που πλησίαζαν και άνοιξε πυρ.\nΟι αστυνομικοί ανταπέδωσαν τα πυρά. Μια απ’ τις σφαίρες των αστυνομικών βρήκε τον 33χρονο στην κοιλιά. Ο δεύτερος δράστης, αλβανικής καταγωγής, κατάφερε να διαφύγει απ’ το σημείο προς το ρέμα του Ιλίου.\nΌπως δήλωσε ο ιδιοκτήτης του πρατηρίου στο Newsit, την ώρα που έπεφταν οι πυροβολισμοί, τόσο εκείνος όσο και ο υπάλληλος του, κατάφεραν να κρυφτούν και να γλυτώσουν από τις αδέσποτες σφαίρες.\nΑκούστε τι δήλωσε στο NewsIt, o ιδιοκτήτης του βενζινάδικου Σπύρος Μαρτίνης…\nΣτην περιοχή άμεσα έσπευσαν μεγάλες αστυνομικές δυνάμεις, αλλά και άνδρες των ΕΚΑΜ καθώς πιθανολογείται ότι και ο Αλβανός κακοποιός είναι οπλισμένος.\nΟι αστυνομικοί έχουν δημιουργήσει έναν κλοιό στο ρέμα του Ιλίου αναζητώντας τoν.\nΟ τραυματίας κακοποιός που δέχθηκε τη σφαίρα του αστυνομικού στην κοιλιά μεταφέρθηκε σε πολύ σοβαρή κατάσταση στο Νοσοκομείο Πατησίων.Όπως αποδείχθηκε ο 33χρονος είναι δραπέτης των Φυλακών Μαλανδρίνου. Έχει καταδικαστεί για κλοπές, είχε λάβει άδεια απ’ την οποία δεν επέστρεψε.


Ο Έλληνας πιλότος της RAF που για κάθε νίκη ζωγράφιζε μία σβάστικα στο αεροπλάνο του | ΕΛΛΑΣ\n← Πράγματα που ίσως δεν γνωρίζατε για τους ξηρούς καρπούς\nΠΑ – ΤΙ – ΣΤΑΣ… Η ιστορία του βασιλιά των καλλυντικών για 35 χρόνια →\nΟ Ιωάννης Αγοραστός Πλαγής γεννήθηκε στις 10 Μαρτίου 1919 στο Χάρτλεϋ της Ροδεσίας, την σημερινή Ζιμπάμπουε, που τότε ήταν αποικία και μέρος της Βρετανικής κοινοπολιτείας. Οι γονείς του είχαν μεταναστεύσει από την Λήμνο και ο Πλαγής διατήρησε την ελληνική του υπηκοότητα και βαφτίστηκε χριστιανός ορθόδοξος.\nΣτην ηλικία των 20 θέλησε να ενταχθεί στην πολεμική αεροπορία της Ροδεσίας, αλλά το αίτημα του απορρίφθηκε, καθώς δεν ήταν Βρετανός υπήκοος. Ένα χρόνο αργότερα, με την είσοδο της Ελλάδας στο Β Παγκόσμιο Πόλεμο στο πλευρό των συμμαχικών δυνάμεων, ο Πλαγής ξεκίνησε την εκπαίδευση του ως πιλότος στη Ροδεσία.\nΠροσγείωση στη Μάλτα και διακρίσεις\nΟ Ιωάννης Αγοραστός Πλαγής με το παράσημο του «Διακεκριμένου Σταυρού Πτήσεων».\nΤο 1942 ολοκλήρωσε την εκπαίδευσή του και μετατέθηκε στη Βρετανία με τον βαθμό του Επισμηνία. Τον ίδιο χρόνο προθυμοποιήθηκε να μεταβεί στη Μάλτα, όπου δεχόταν συνεχόμενες επιθέσεις από ιταλικά και γερμανικά αεροσκάφη. Η Αγγλική Βασιλική αεροπορία είχε χάσει περισσότερα από 300 αεροσκάφη και η κατάσταση ήταν πάρα πολύ δύσκολη.\nΟ Ιωάννης Αγοραστός, Ανθυποσμηναγός πλέον, απογειώθηκε από την Αλγερία και έφτασε στη Μάλτα για να αντικρίσει μια άνιση μάχη. Η αεράμυνα του νησιού είχε σχεδόν αποδεκατιστεί. Τα περισσότερα αεροσκάφη είχε τεθεί εκτός μάχης, ενώ τα πολεμικά αεροπλάνα του Άξονα υπερτερούσαν κατά πολύ αριθμητικά.\nΓια κάθε τέσσερα διωκτικά συμμαχικά αεροπλάνα ισοδυναμούσαν περίπου 150 βομβαρδιστικά και μαχητικά εχθρικά αεροσκάφη. Ωστόσο, το σθένος του Έλληνα πιλότου ήταν τεράστιο.\nΤην πρώτη Απριλίου 1943 μαζί με τέσσερα αεροπλάνα τύπου «Spitfire Mk Vb», ο Πλαγής κατάφερε να αναχαιτίσει ένα ιταλογερμανικό σμήνος που αποτελούταν από 260 μαχητικά και βομβαρδιστικά αεροσκάφη!\nΜάλιστα κατάφερε να καταρρίψει τέσσερα εχθρικά αεροπλάνα. Για το κατόρθωμα αυτό, κέρδισε το παράσημο του «Διακεκριμένου Σταυρού Πτήσεων» και προάχθηκε σε Υποσμηναγό. Δύο μήνες αργότερα, κατέρριψε άλλα δύο αεροσκάφη και αναχαίτισε περίπου 40 γερμανικά βομβαρδιστικά αεροπλάνα.\nΤον Αύγουστο του 1943, ο Ιωάννης Πλαγής επέστρεψε στην Αγγλία. Το σώμα και το πνεύμα του είχαν εξαντληθεί και χρειαζόταν άμεση ανάρρωση. Πριν φύγει, οι Έλληνες κάτοικοι της Μάλτας του δώρισαν μια τιμητική πλακέτα για την συνεισφορά του στην αμυντική υπεράσπιση του νησιού.\nΜετά την επιβαλλόμενη ξεκούρασή του, ο Αγοραστός επέστρεψε στο μέτωπο του πολέμου, ως διοικητής της Μοίρας 64. Για αρκετούς μήνες συμμετείχε σε πολεμικές αποστολές, πετώντας πάνω από την Δυτική Ευρώπη. Πέτυχε άλλες δύο καταρρίψεις.\nΤον Σεπτέμβριο του 1944, και ενώ πετούσε πάνω από την Ολλανδία, κατά την διάρκεια της μάχης του Άρνεμ, το αεροσκάφος του καταρρίφθηκε. Ο έμπειρος άσσος κατάφερε να επιζήσει, αφού την κατάλληλη στιγμή εγκατέλειψε το αεροπλάνο και δοασώθηκε με λίγες επιφανειακές εκδορές και τραύματα. Η κυβέρνηση της Ολλανδίας βράβευσε με τη σειρά της τον τολμηρό αεροπόρο.\nΣτις 17 Μαρτίου 1945 ήταν η τελευταία πολεμική επιχείρηση που συμμετείχε ο Πλαγής. Συνόδευσε βομβαρδιστικά αεροσκάφη, τα οποία είχαν ειδική αποστολή να καταστρέψουν το αρχηγείο της Γκεστάπο στην Κοπεγχάγη.\nΤο αεροπλάνο του άσσου πιλότου τύπου «Spitfire Mk Vb», με τις σβάστικες και το όνομα KAY.\nΜε το τέλος του Δευτέρου Παγκοσμίου Πολέμου, ο Ιωάννης Αγοραστός επέστρεψε στην Ροδεστία. Ωστόσο, εξ αιτίας της εμπειρίας του επέστρεψε στην Αγγλία δύο χρόνια αργότερα, όπου διοίκησε μια μοίρα τζετ, μοντέλου «Gloster Meteor». Το 1948, στην ηλικία των 29 ετών, ο Πλαγής αποστρατεύτηκε και επέστρεψε οριστικά στη Ροδεσία.\nΑπέκτησε την ροδεσιανή υπηκοότητα και άνοιξε μία οικογενειακή επιχείρηση στο Χάρτλεϋ. Ο Πλαγής απέκτησε τέσσερα παιδιά. Ωστόσο, το 1974, αυτοκτόνησε για λόγους που ποτέ δεν έγιναν γνωστοί.\nΟ Ιωάννης Πλαγής με τα τέσσερα παιδιά του.\nΟ Έλληνας άσσος υπήρξε μια σημαντική προσωπικότητα κατά την διάρκεια του Δευτέρου Παγκοσμίου Πολέμου. Πέτυχε 19 επιβεβαιωμένες καταρρίψεις και συμμετείχε σε πολλές πολεμικές επιχειρήσεις. Παρόλο που δεν είναι ευρέως γνωστός στο ελληνικό κοινό, μνημονεύτηκε από τον στρατιωτικό τύπο και έμεινε γνωστός κυρίως για τις αερομαχίες στη Μάλτα. Πηγή\nThis entry was posted in ΕΛΛΑΔΑ, ΕΛΛΑΣ, ΕΛΛΗΝΕΣ ΤΟΥ ΕΞΩΤΕΡΙΚΟΥ and tagged Έλληνας πιλότος, Ιωάννης Αγοραστός Πλαγής, Μάλτα, Ροδεσία, αερομαχίες, δεύτερος παγκόσμιος πόλεμος, καταρρίψεις, RAF. Bookmark the permalink.


Τρύπημα μύτης - Essential Care\nΤο τρύπημα της μύτης είναι μια ασφαλής, ανώδυνη, γρήγορη και πολύ εύκολη διαδικασία. Ξεχάστε τους παλιούς τρόπους που ίσως ξέρετε\nΗ διαδικασία γίνεται βασισμένη σε ιατρικές μεθόδους. Σημαδεύουμε αρχικά το σημείο που θέλει να γίνει η τρύπα. Καθαρίζουμε και αποστειρώνουμε την επιδερμίδα με μαντηλάκι εμποτισμένο με αλκοόλη (70% isopropylalchohol + 0,5% Chlorhexidine Gluconate). Ύστερα με ειδική μπατονέτα καθαρίζουμε την εσωτερική πλευρά του ρουθουνιού όπου και θα γίνει η τρύπα. Τέλος, κάνουμε τη τρύπα με το ειδικά αποστειρωμένο σκουλαρίκι που δεν έχει κούμπωμα και βρίσκεται μέσα στην κασέτα. μόνο η αποστειρωμένη κασέτα θα έρθει σε επαφή με το δέρμα σας. Υπάρχουν κοσμήματα ειδικά σχεδιασμένα για τρύπημα μύτης, που αντί για κούμπωμα η άκρη τους έχει σχήμα ελιάς, για να εξασφαλίζουν τη σταθερότητα στο σημείο\nΖητάμε απαραίτητα τη συναίνεση του γονέα μας σε περίπτωση που είμαστε παιδιά\nΓίνεται συμπλήρωση φόρμας με το ιστορικό του πελάτη\nΟ πελάτης διαλέγει το ειδικά σχεδιασμένο χωρίς κούμπωμα κόσμημα που του αρέσει για τη μύτη του\nΓίνεται το σημάδι, ακριβώς στο σημείο που ο πελάτης μας επιθυμεί το τρύπημα\nΓίνεται έλεγχος από την μεριά του πελάτη, εάν το σημείο τον ικανοποιεί\nΕπαληθεύουμε την επιλογή του κοσμήματος με όλα τα στοιχεία, την ημερομηνία λήξης καθώς και το κωδικό αποστείρωσης\nΑνοίγεται η αποστειρωμένη κασέτα μπροστά στον πελάτη και την τοποθετούμε στο μπροστινό μέρος του συστήματος χωρίς να έρθουμε σε επαφή\nΣφίγγουμε το μοχλό αφού σημαδέψουμε\nΗ τρύπα είναι έτοιμη\nΣε καμία περίπτωση δεν αγγίζουμε το σκουλαρίκι\nΚαλύπτουμε το καπάκι ασφαλείας και ύστερα τραβάμε το μοχλό. Αφαιρούμε και πετάμε την κασέτα μιας χρήσεως\nΟ πελάτης μας μπορεί να απολαύσει το αποτέλεσμα\nΕλαφριές άκρες – πιο υγιεινές Τα κοσμήματα διάτρησης της μύτης είναι ελαφριά και έχουν άνετα στρογγυλά σχήματα. Για λόγους υγιεινής, δεν υπάρχει πεταλούδα στο εσωτερικό της μύτης. Αντ ‘αυτού, τα κοσμήματα διάτρησης έχουν μια αιχμηρή άκρη που συμβάλλει στη διατήρηση των κοσμημάτων διάτρησης στη θέση τους κατά τη διάρκεια της περιόδου επούλωσης.\nΓια να διατηρήσετε το τρύπημα καθαρό και στεγνό κατά τη διάρκεια της περιόδου επούλωσης, πρέπει να βεβαιωθείτε ότι ο αέρας μπορεί να κυκλοφορήσει γύρω από το piercing. Ως εκ τούτου, είναι σημαντικό ότι η θέση κοσμημάτων έχει το σωστό μήκος. Δεδομένου ότι όλα τα φτερά της μύτης διαφέρουν σε πάχος και ο χώρος στο εσωτερικό της μύτης μπορεί να διαφέρει από άτομο σε άτομο, μας μύτη piercing κοσμήματα διατίθεται σε δύο διαφορετικά μήκη.\nΆλλες υπηρεσίες Ομορφιάς και ευεξίας\nΔώσε λάμψη στο δέρμα σου με περιποίηση προσώπου, εντυπωσίασε με το βλέμμα σου με εξειδικευμένες τεχνικές βλεφαρίδων, ανάδειξε το πρόσωπό σου δίνοντας το τέλειο σχήμα στα φρύδια σου και φρόντισε το δέρμα σου κάνοντας αποτρίχωση. Αφέσου στα έμπειρα χέρια των αξιολογημένων αισθητικών, κλείνοντας εύκολα ραντεβού στο σπίτι σου.


Υποχρεωτικά δωρητές οργάνων όλοι οι Έλληνες; - ΑγρίνιοCulture\nΑρχική Ειδήσεις Επικαιρότητα Υποχρεωτικά δωρητές οργάνων όλοι οι Έλληνες;\nΣε ανάλογη διευκρίνιση είχε αναγκαστεί να προβεί ο ΕΟΜ και στην εκπνοή του περασμένου έτους, με αφορμή αναρτήσεις στο διαδίκτυο, σύμφωνα με τις οποίες φερόταν ως «καταληκτική ημερομηνία υποβολής έγγραφής δήλωσης άρνησης δωρεάς οργάνων μετά θάνατον η 12η Δεκεμβρίου 2012». Ο φορέας αποσαφήνισε και πάλι ότι η γραπτή δήλωση άρνησης δωρεάς οργάνων μετά θάνατον, η λεγόμενη «αρνητική» δήλωση, δεν έχει συγκεκριμένη προθεσμία υποβολής και λήξης. «Είναι αυτονόητο ότι, οποιαδήποτε στιγμή κάποιος πολίτης το επιθυμεί, από τη στιγμή που θα εφαρμοστεί ο νόμος, θα μπορεί να δηλώνει εγγράφως την άρνησή του στην μετά θάνατον δωρεά οργάνων» λέει στο protothema.gr o πρόεδρος του ΕΟΜ, κ. Αναστάσιος Χατζής.\nΣύμφωνα με τον ίδιο, οι σχετικές υπεύθυνες δηλώσεις «αρνητών» της δωρεάς που έφτασαν στον ΕΟΜ στο ειδικό Τμήμα Αρνήσεων δεν ξεπερνούν τις μερικές δεκάδες.«Εθιμικά και νομικά, η όλη διαδικασία λήψης οργάνων γινόταν, γίνεται και θα γίνεται πάντοτε συναινετικά. Καλύπτεται έτσι απόλυτα και διασφαλίζεται ότι η ελάχιστη διαφωνία ή άρνηση λαμβάνεται υπ’ όψη και καμία πράξη δεν λαμβάνει χώρα υποχρεωτικά. Τέτοιες ατεκμηρίωτες θέσεις το μόνο που πετυχαίνουν είναι να οδηγούν στο θάνατο συνανθρώπους μας, που μόνο η μεταμόσχευση τους χαρίζει τη ζωή» λέει ο κ. Χατζής.


QOSHE - Χρειαζόμαστε ένα αναβαθμισμένο ΤΕΕ! - Μάξιμος Σενετάκης\nΧρειαζόμαστε ένα αναβαθμισμένο ΤΕΕ!\nΠολλοί χαρακτήρισαν την υποψηφιότητα μου στις εκλογές του Τεχνικού Επιμελητηρίου Ελλάδας ως “ιδιότυπη υποψηφιότητα”.\nΉταν, οφείλω να ομολογήσω, ένας κομψός χαρακτηρισμός από όλους όσοι απόρησαν που ένας εν ενεργεία βουλευτής καταδέχεται να μπει καθαρά στη μάχη ως απλός υποψήφιος, να σταθεί στο πλευρό των συναδέλφων ως ίσος μεταξύ ίσων.\nΠροφανώς όλοι αυτοί δεν με γνωρίζουν καλά. Ούτε έχουν κατανοήσει τον τρόπο σκέψης μου. Δεν τους αδικώ. Δεν είναι υποχρεωμένοι να το κάνουν. Αντιθέτως εγώ είμαι υποχρεωμένος, εκ των πραγμάτων και εκ της θέσεως μου, να εξηγήσω τους λόγους της συμμετοχής μου.\nΓενικά θα πω ότι μου αρέσουν οι καθαρές κουβέντες και η ξεκάθαρη στάση. Καθαρή........


ΗΜΑΘΙΑ...ΣΠΟΡ: Nίκος Καραπιπερης. "Δεν καταφέραμε ούτε και σήμερα να πάρουμε το αποτέλεσμα που δικαιούμασταν."Nίκος Καραπιπερης. "Δεν καταφέραμε ούτε και σήμερα να πάρουμε το αποτέλεσμα που δικαιούμασταν."\nNίκος Καραπιπερης. "Δεν καταφέραμε ούτε και σήμερα να πάρουμε το αποτέλεσμα που δικαιούμασταν."Nίκος Καραπιπερης. "Δεν καταφέραμε ούτε και σήμερα να πάρουμε το αποτέλεσμα που δικαιούμασταν."\nΔυσαρεστημένος από την ήττα και την εμφάνιση της ομάδας του από τον Παναιτωλικό ήταν ο υπηρεσιακός προπονητής της Βέροιας , Νίκος Καραπιπέρης, και φυσικά δεν έχει καμία ευθύνη για αυτό ο ίδιος αλλά δεν μεγαλύτερη ευθύνη έχουν οι παίκτες που αγωνίστηκαν.\nΣτην συνέντευξη τύπου τόνισε τα εξής .\n«Ήταν ένα πολύ σημαντικό εντός έδρας παιχνίδι για την ομάδα μας αλλά δεν καταφέραμε να πάρουμε το αποτέλεσμα που θέλαμε. Στο πρώτο ημίχρονο πιέσαμε τον αντίπαλο αλλά από μια στημένη φάση και μια λάθος απόκρουση δεχθήκαμε το γκολ, το οποίο μας επηρέασε σημαντικά.\nΣτην συνέχεια ο Παναιτωλικός έκλεισε πολύ καλά όλους τους χώρους παίζοντας δυνατά, σε αντίθεση μ’ εμάς που υστερούσαμε στη δύναμη. Παρόλα αυτά πιέσαμε τον αντίπαλο χωρίς να κινδυνεύσουμε πίσω, παρότι ρισκάραμε αρκετά.\nΧρησιμοποιήσαμε όλα τα όπλα που είχαμε στην διάθεσή μας, χάσαμε 1-2 ευκαιρίες στο δεύτερο ημίχρονο αλλά δεν καταφέραμε να πάρουμε ούτε την ισοπαλία.\nΘα πρέπει να κοιτάξουμε την επόμενη ημέρα και να βελτιωθεί η ομάδα σε κάποιους τομείς που έχει πρόβλημα».\nΓια την αλλαγή του Μαγιέφσκι είπε: «Ο Μαγιέφσκι χρειάζεται χώρο για να κινηθεί και ο Παναιτωλικός ήταν καλά κλεισμένος. Χρειαζόμασταν ψηλούς παίκτες γιατί ξέραμε ότι στο τέλος το ματς θα πήγαινε στις σέντρες».\nΑναρτήθηκε από Ο ΕΚΔΟΤΗΣ... στις 11:25 μ.μ.\nΈπιασε δουλειά ο Δημήτρης Ελευθερόπουλος στη Βέροι...\nΕΠΣ Ημαθίας . Κέρδισαν Νάουσα (0-3 στον Άραχο) και...\nΗ Βέροια θέλει στην τεχνική ηγεσία της τον Δημήτρη...\nNίκος Καραπιπερης. "Δεν καταφέραμε ούτε και σήμερα...\nΚάλεσμα Γκάλη για τη δημοπρασία της φανέλας του γι...\nΗ Νάουσα στην Επισκοπή και η Ειρηνούπoλη στο Διαβα...\nΑποδεκατισμένη την Κυριακή στην Τούμπα η Βέροια με...\nΠΑΕ ΒΕΡΟΙΑ για τα εισιτήρια με Ηρακλή Ανακοίνωση τ...\nΓεωργιάδης: Είχαμε καλές ευκαιρίες και δεν τις εκμ...\nΣυνεχίζει στο κύπελλο ο ΠοσειδώναςΣυνεχίζει στο κύ...\nΘάνος (Γρεβενών) σφυρίζει τον αγώνα κυπέλλου Βέροι...


Πως να κάνετε νοερά προσευχή αδιαλείπτως; | xristianos.gr\nΑρχική»Γέροντες και Διδαχές»Πως να κάνετε νοερά προσευχή αδιαλείπτως;\nΜόνο ο νους νοερώς θα βρίσκεται μέσα στην καρδιά, μέσα στο στήθος, τίποτε άλλο...\nxristianosdesk19 Σεπτεμβρίου 2020 - 17:25\nΠως να κάνετε νοερά προσευχή αδιαλείπτως; Απλανής είναι η προσευχή όταν γίνεται αμετεωρίστως, ασχηματίστως με ανίδεο νου, χωρίς ουδεμία μορφή, ουδέν σχήμα, τίποτε απολύτως. Ο νους θα είναι καθαρός από κάθε φαντασία θεία και ανθρωπίνη.\nΓια να φθάσομε όμως εδώ, θα βοηθήσει πολύ ο τρόπος που λέγεται η ευχή, τον οποίον βέβαια ίσως έχετε ακούσει άλλοτε, ίσως έχετε διαβάσει. Πάντως τώρα θα τον συστηματοποιήσουμε για να τον εξασκήσουμε, διότι θα φέρει καλά αποτελέσματα.\nΚαι το χέρι όταν πληγωθεί και το νεφρό, και όλα στην καρδιά θα κτυπήσουν.\nΗ καρδιά κινείται διά μέσω της αναπνοής, όταν παύση ο άνθρωπος να αναπνέει, σιγά – σιγά σταματάει και η καρδιά\nΗ καρδιά του ανθρώπου διά της εισπνοής δέχεται τον καθαρό αέρα, τον βγάζει και παίρνει άλλον, και έτσι σιγά – σιγά διατηρείται στη ζωή.\nΟπότε όσο υπάρχει αυτή η ανωμαλία, δημιουργείται κάποιος πόνος, κάποια, ας το πούμε, στένωσι στην καρδιά, διότι δεν απολαμβάνει τον αέρα κατά τον ρυθμό της φύσεως. Δηλαδή αντί να τον δώσομε σύντομα, τον δίνουμε τον αέρα πιο αργά.\nΟ πόνος που δημιουργείται κατά φυσική συνέπεια, έλκει τον νουν να προσέξει την καρδιά, και αυτή η έλξις του νου προς την καρδιά δημιουργεί την ένωσιν του νου και της καρδιάς. Όπως όταν πονάει το δόντι, ο νους γυρνάει – γυρνάει, και πάλι στον πόνο ξανάρχεται, έτσι και στην καρδιά.\nΌταν θα αρχίσουμε να λέμε την ευχή με αραιά εισπνοή και εκπνοή θα δημιουργηθεί, κατά φυσική συνέπεια, αυτός ο πόνος, αυτή η στενοχώρια στην καρδιά. Αυτή η στενοχώρια θα μας βοηθήσει, ώστε ο νους να προσέξει την καρδιά.\nΛέγοντας λοιπόν την ευχή ρυθμισμένη με μια αραιά εισπνοή και εκπνοή ο νους θα κατεβαίνει στον πόνο, οπότε θα αποκλεισθεί ο μετεωρισμός.\nΑποκλειομένου του μετεωρισμού μ’ αυτόν τον τρόπον, ο νους θα βρει ησυχία, δεν θα βρει αιτία να σκορπισθεί. Ο πόνος τον συνάζει.\nΑυτή η μέθοδος με την αραιά εισπνοή και εκπνοή είναι απαιτητικό μέσο, μαζί με την προσοχή, ώστε να μη μας ξεφεύγει ο νους. Έτσι θα μπορέσουμε να κόψουμε τον μετεωρισμό, ο οποίος είναι η αφαίμαξις της ουσίας της προσευχής. Δηλαδή ο μετεωρισμός μας αφαιρεί την ωφέλεια της προφερομένης ευχής.\nΑποκλείοντας λοιπόν τον μετεωρισμό δίνουμε αέρα στο νου, να είναι καθαρός και να προσέχει στην καρδιά. Αρχίζουμε λοιπόν να αναπνέουμε σιγά – σιγά και αναπνέοντας ενώνουμε και την προσευχή «Κύριε Ιησού Χριστέ, ελέησόν με».\nΕίτε μια ευχή, είτε δύο, είτε τρεις θα πούμε στην εισπνοή. Ύστερα εκπνέοντας πάλι θα ενώσουμε την προσευχή. Τρεις φορές θα την πούμε στην εκπνοή και δύο στην εισπνοή, όπως μπορούμε· πάντως κατ’ αυτή την έννοια θα ρυθμίζουμε την ευχή με την αναπνοή.\nΤώρα εάν μπορούμε να λέμε την ευχή νοερώς με αραιά εισπνοή και εκπνοή καλώς.\nΕάν όμως δυσκολευώμεθα διότι ο νους παθαίνει δυσκολία από τον πειρασμό, θα παίρνουμε αναπνοή από το στόμα και μπορεί να κουνιέται λίγο παραμικρό η γλώσσα μας και αυτό είναι ευεργετικό πολύ στην αρχή.\nΔιαβάστε παρακάτω γιατί είναι καλό να γίνετε πνευματικοί άνθρωποι. Μάθετε τι καλό κάνει η προσευχή στην ζωή μας και πως ο άνθρωπος μέσω αυτής επικοινωνεί με τον Κύριο. Μεγάλα και θαυμαστά θα ποιήσει ο Κύριος…\nΑφού λοιπόν θα αδολεσχήσωμε κατ’ αυτήν την έννοια, ρυθμίζοντας την προσευχή με την αραιά εισπνοή και εκπνοή, θα αρχίσει να δημιουργείται μέσα στην καρδιά μας ένας πόνος και ο νους θα κολλήσει εκεί. Αμετακίνητα θα προσπαθεί ο νους να είναι στην καρδιά.\nΌταν παίρνουμε την εισπνοή από το στόμα ή από τη μύτη θα λέμε την ευχή, εν τω μεταξύ ο νους θα είναι στην καρδιά, θα παρακολουθεί όχι την καρδιά, το σχήμα· δεν θα φανταζώμεθα το σχήμα της καρδιάς, αλλ’ ο νους θα προσέχει στην καρδιά χωρίς να την φαντάζεται.\nΑπλώς θα τοποθετηθεί ο νους στο μέρος της καρδιάς και δεν θα φανταζόμαστε την καρδιά, γιατί αν τη φανταζόμαστε σιγά – σιγά εισχωρεί πλάνη και θα κάνουμε μια φαντασιώδη προσευχή.\nΑπλανής είναι η προσευχή όταν γίνεται αμετεωρίστως, ασχηματίστως με ανίδεο νου, χωρίς ουδεμία μορφή, ουδέν σχήμα, τίποτε απολύτως. Ο νους θα είναι καθαρός από κάθε φαντασία θεία και ανθρωπίνη.\nΟύτε Χριστό, ούτε Παναγία, ούτε τίποτε. Μόνο ο νους νοερώς θα βρίσκεται μέσα στην καρδιά, μέσα στο στήθος, τίποτε άλλο. Μόνο να προσέχει ότι βρίσκεται εκεί μέσα.\nΑλλά εν τω μεταξύ με την εισπνοή θα αρχίσει να λέει ο νους την ευχή χωρίς να φαντάζεται τίποτε άλλο. Η καρδιά σαν μηχανή θα δουλεύει την ευχή και ο νους σαν ένας απλός θεατής θα παρακολουθεί τα λόγια της ευχής. Αυτός είναι ο απλανής δρόμος της νοεράς προσευχής.\nΓέροντας Εφραίμ Αριζόνας Γέροντας Εφραίμ Φιλοθεΐτης Εφραίμ Αριζόνας Κύριε Ιησού Χριστέ ελέησόν με Νοερά Προσευχή Προσευχή


Δραστηριότητα | Γιώργος Κ. Ψάλτης\n21 Μαρτίου 2021 ΕΚΔΗΛΩΣΗ ΣΥΓΧΡΟΝΗΣ ΠΟΙΗΣΗΣ\n24 Φεβρουαρίου 2020 Τη Δευτέρα 24 Φεβρουαρίου 2020 στις 18:00 θα πραγματοποιηθεί αφιέρωμα στην ποίηση του Γιώργου Ψάλτη, με αφορμή τη σειρά εκδηλώσεων του Ιδρύματος Β&Μ Θεοχαράκη «Ο κύκλος των ποιητών στο Café Merlin» με την επιμέλεια της Ιουλίτας Ηλιοπούλου. Περισσότερες πληροφορίες εδώ\n13 Μαΐου 2019 Τους ποιητές Κώστα Παπαγεωργίου και Γιώργο Ψάλτη παρουσιάζει σε ανοικτή για το κοινό εκδήλωση η Διεύθυνση Αρχείων, Μουσείων και Βιβλιοθηκών του Δήμου Βόλου τη Δευτέρα 13 Μαΐου στις 7.30 το απόγευμα στο χώρο της Δημοτικής Βιβλιοθήκης, στο κτίριο Σπίρερ (Μικρασιατών 81), με την υποστήριξη του Συνδέσμου Φιλολόγων Μαγνησίας. Τη συζήτηση θα συντονίσει η δημοσιογράφος Ρωσσάνα Πόπωτα. Περισσότερες πληροφορίες εδώ\n11 Φεβρουαρίου 2019 Οι Εκδόσεις Γκοβόστη παρουσιάζουν την ποιητική συλλογής της Κατερίνας Αυγέρη «Μονά παπούτσια περιπάτου», στον Πολυχώρο Αίτιον (Τζιραίων 8-10, Ακρόπολη), τη Δευτέρα, 11 Φεβρουαρίου 2019 στις 19:00΄.\n29 Μαρτίου 2018 Ο Γιώργος Ψάλτης καλεσμένος στην εκπομπή του Νίκου Κουρμουλή "Σελίδες Πολιτισμού" (17:00-18:00), στο ραδιόφωνο Στο Κόκκινο 105.5 FM.\n21 Μαρτίου 2018 Δίωρο αφιέρωμα για την Παγκόσμια Ημέρα Ποίησης την Τετάρτη 21 Μαρτίου στο Πρώτο Πρόγραμμα - ΕΡΤ (18.00-20.00) με καλεσμένους ποιητές και ποιήτριες της νέας γενιάς μίλησαν για τη δυναμική ποίηση του σήμερα, τις επιρροές της από το χθες και την προβολή της στο αύριο.\nΑυτά και πολλά ακόμα ερωτήματα συζήτησαν με την Έλενα Μαράκα οι Νίκος Ερηνάκης, Νίκος Σκούφος, Γιώργος Ψάλτης, Μαριγώ Αλεξοπούλου, Αντωνία Γουναροπούλου και Virginia Lopez Recio.\n17 Μαρτίου 2018, 11:30 «Ένα ποίημα είναι μια πόλη»\n3 δράσεις του ΔΘΠ για τη σχέση ποίησης και ζωής στην πόλη\nΣτο πρώτο από αυτά, λίγες μέρες πριν την Παγκόσμια Ημέρα Ποίησης, σας καλεί σε έναν διαφορετικό περίπατο στην πόλη του Πειραιά, το Σάββατο 17 Μαρτίου 2018 στις 11:30 π.μ. Έναν περίπατο γεμάτο μικρές οάσεις στο αστικό τοπίο και ποιητικές αναγνώσεις από 27 σύγρονους ποιητές. Η διαδρομή ξεκινά από τον τερματικό σταθμό του ΗΣΑΠ και περιλαμβάνει στάσεις –με ποιητικές αναγνώσεις– σε διάφορα ιστορικά/σημαντικά σημεία του Πειραιά.\nΜαριγώ Αλεξοπούλου, Γιώργος Αλισάνογλου, Ελένη Γαλάνη, Άννα Γρίβα, Νίκος Ερηνάκης, Γιάννης Ευθυμιάδης, Κατερίνα Ηλιοπούλου, Χάρης Ιωσήφ, Λένα Καλλέργη, Σταύρος Καμπάδαης, Αχιλλέας Κατσαρός , Ανδρέας Κεντζός, Πατρίτσια Κολαΐτη, Χάρις Κοντού, Έλσα Κορνέτη, Ελευθερία Κυρίτση, Αλέξιος Μάινας, Ειρήνη Μαργαρίτη, Παναγιώτης Μηλιώτης, Γιάννα Μπούκοβα, Ευτυχία Παναγιώτου, Φάνης Παπαγεωργίου, Νάνα Παπαδάκη, Γεωργία Τρούλη, Νίκος Φιλντίσης, Νίκη Χαλκιαδάκη, Γιώργος ΨάλτηςΞεναγεί ο ποιητής Γιάννης ΕυθυμιάδηςΕπιμέλεια, οργάνωση, συντονισμός: Αλέξιος Μάινας, Ειρήνη Μαργαρίτη\n4 Μαρτίου 2018 Ο Γιώργος Ψάλτης καλεσμένος στην εκπομπή Καντράν του Γιώργου-Ίκαρου Μπαμπασάκη, στο Ραδιόφωνο 24/7 88.6 FM\n23 Φεβρουαρίου 2018 Οι Εκδόσεις Θράκα και το βιβλιοπωλείο Επί Λέξει σάς προσκαλούν στην παρουσίαση του βιβλίου "28 μέρες κάτω από τη γη" της Σάντις Βασιλείου την Παρασκευή 23 Φεβρουαρίου και ώρα 19:30 στο βιβλιοπωλείο Επί Λέξει (Ακαδημίας 32, Αθήνα).\nΠοιήματα από το βιβλίο θα διαβάσει η Ισαβέλλα Κασιμάτη.\nΗ αόρατη γενιά γίνεται ορατή. Ποίηση και πολιτική. Κτίριο 11δ, Ρεθύμνου 11, Αθήνα 10682. Στις 20:00.\nΠαρουσίαση του νέου ποιητικού βιβλίου του Γιώργου Κ. Ψάλτη «Εσένα».\nΤην Πέμπτη 14 Δεκεμβρίου στις 20:30, οι εκδόσεις Ίκαρος και το Polis Art Café σας προσκαλούν στην παρουσίαση του νέου ποιητικού βιβλίου του Γιώργου Κ. Ψάλτη «Εσένα».\nPolis Art Café: Πεσμαζόγλου 5, Αθήνα 105 64 (Στοά του Βιβλίου). Τηλ. 210 32 49 588\nΣειρά εκδηλώσεων "Ποίηση στο φως" σε επιμέλεια της Αγγελικής Λάλου. Στο Poems n’ crimes: Αγίας Ειρήνης 17, Αθήνα. Ακολουθούν εκδηλώσεις για τον Γιάννη Κοντό (28/12). Μαριγώ Αλεξοπούλου, Κωνσταντίνος Παπαχαράλαμπος, Θωμάς Τσαλαπάτης. Για τη Νατάσα Χατζηδάκι (25/1). Γιάννης Σ. Βιτσαράς, Ευτυχία Παναγιώτου. Για τον Γιάννη Βαρβέρη (22/2). Χαράλαμπος Γιαννακόπουλος, Εσμεράλδα Γκέκα, Νίκος Ερηνάκης. Για τη Νανά Ησαΐα (22/3). Πατρίτσια Κολαΐτη, Μαρία Κουλούρη. Για τον Αργύρη Χιόνη (26/4). Ορφέας Απέργης, Ασημίνα Ξηρογιάννη, Αντώνης Τσόκος. Για τη Ζωή Καρέλλη (31/5). Αναστασία Γκίτση, Καλλιόπη Εξάρχου.\nΠροηγήθηκε εκδήλωση για τον Έκτωρα Κακναβάτο (26/10). Άννα Γρίβα, Στάθης Ιντζές.\n20 Νοεμβρίου 2017, στις 20:00 Η ΛΕΣΧΗ ΑΝΑΓΝΩΣΗΣ ΤΗΣ ΔΗΜΟΤΙΚΗΣ ΒΙΒΛΙΟΘΗΚΗΣ ΝΙΚΑΙΑΣ και oι ΕΚΔΟΣΕΙΣ ΑΓΡΑ σας προσκαλούν στην παρουσίαση της ποιητικής συλλογής της ΕΙΡΗΝΗΣ ΡΗΝΙΩΤΗ, ΜΙΑ ΒΟΛΤΑ ΜΟΝΟ. Η εκδήλωση θα πραγματοποιηθεί στη ΜΑΝΤΡΑ ΜΠΛΟΚΟΥ ΚΟΚΚΙΝΙΑΣ (Ηλιουπόλεως 102 A, πίσω από την πλατεία της Οσίας Ξένης).\nΟμιλητές: ΔΗΜΗΤΡΗΣ ΔΑΣΚΑΛΟΠΟΥΛΟΣ, ποιητής – δοκιμιογράφος – βιβλιογράφος, ΚΛΑΙΤΗ ΣΩΤΗΡΙΑΔΟΥ, ποιήτρια- πεζογράφος-μεταφράστρια, ΓΙΩΡΓΟΣ ΨΑΛΤΗΣ, ποιητής. Την βραδιά θα συνοδέψει με την κιθάρα του ο συνθέτης ΝΟΤΗΣ ΜΑΥΡΟΥΔΗΣ\n10 Νοεμβρίου 2017 Παρουσίαση της ποιητικής συλλογής της Ειρήνης Καραγιαννίδου "Παραθαλάσσιο οικόπεδο" (Πανοπτικόν), στη Στέγη Bibliotheque (Θεμιστοκλέους 76 & Βαλτετσίου, Εξάρχεια). Στις 20:00. Θα μιλήσουν ο Γιάννης Αντιόχου, ο Γιώργος Δάγλας και ο Γιώργος Ψάλτης.\n7 Νοεμβρίου 2017 Η Καλλιρόη Παρούση θα διαβάσει από τη συλλογή διηγημάτων της "Κανείς δεν μιλάει για τα πεύκα" (Κέδρος), στη σειρά βιβλιοπαρουσιάσεων "Booknotes", στο Jazz Point (Ακαδημίας 18, Αθήνα). Στις 21:00. Θα παίξει σαξόφωνο ο Θοδωρής Ρέλλος. Για το βιβλίο θα μιλήσει ο Γιώργος Ψάλτης.\n17 Οκτωβρίου 2017 Παρουσίαση της ποιητικής συλλογής του Λεωνίδα Κακάρογλου "Οι τίγρεις των δωματίων" (Εκδόσεις Εστία), στο Polis Art Cafe. Μίλησαν ο φιλόλογος-ποιητής Χαράλαμπος Γιαννακόπουλος, ο δημοσιογράφος-εικαστικός Θανάσης Λάλας, δημοσιογράφος-εικαστικός και ο Γιώργος Ψάλτης. Ποιήματα διάβασαν οι ηθοποιοί Δημήτρης Καταλειφός και Αλεξάνδρα Σακελλαροπούλου. Ακούστηκαν μουσικά αποσπάσματα από τους Ανδρέα Στεργίου (κλασική κιθάρα) και Ελευθερία Πολογεώργη (φλάουτο).\n30 Σεπτεμβρίου 2017 "Ανιχνεύοντας μια νέα γενιά μέσα από την ποίηση.\nResistance Festival 2017, στην Ανωτάτη Σχολή Καλών Τεχνών.\nΝέοι καλλιτέχνες διαβάζουν ποιήματα τους και συνομιλούν στο Resistance Festival. Η γενιά που αρνήθηκε τη μετανάστευση, μιλάει για το βίωμα, το ρίζωμα και τη κρίση. Μια γενιά, διαβάζει, συνομιλεί και ακούει. Μια γενιά σκιαγραφεί τον καλλιτέχνη, μεσολαβητή του γίγνεσθαι σε λόγο, προκειμένου να τον επιστρέψει στον κόσμο. Μια γενιά προσπαθεί να συγκροτήσει έναν άλλο κόσμο, ή έστω να σηκώσει τα πόδια, μιλώντας για τον βηματισμό της. Συμμετέχουν: Θάνος Γώγος, Χάρις Κοντού, Μαρία Κουλούρη, Λουκάς Λιάκος, Αλέξιος Μάινας, Παυλίνα Μάρβιν, Φάνης Παπαγεωργίου, Γιώργος Πέππας, Δανάη Σιώζιου και Γιώργος Ψάλτης".\n"Δείγμα από τα ποιήματα που ακούστηκαν και το σύντομο εισαγωγικό σχόλιο του νέου ποιητή και συντονιστή της εκδήλωσης Φάνη Παπαγεωργίου δημοσιευμένα στην Αποικία ".\n8 Ιουνίου 2017 Κώστα Γ. Παπαγεωργίου, "Έκτακτο δελτίο καιρού" (Εκδόσεις Μελάνι). Παρουσίαση της ποιητικής συλλογής στο Black duck garden - Athens City Museum Bistrot. Για το βιβλίο μίλησαν ο Γιώργος Βέης, η Δήμητρα Χ. Χριστοδούλου και ο Γιώργος Ψάλτης.\nΣτο Περιοδικό Λόγου και Τέχνης "Αποικία" δημοσιεύτηκαν τρία ποιήματα από το βιβλίο και η ομιλία του Γ. Ψάλτη.\n11 Απριλίου 2017 "Το δικό μου Πάσχα - Οι νέοι ποιητές. Βραδιά ποίησης και μουσικής.\nΕίκοσι εννέα ποιητές και ποιήτριες διάβασαν ποιήματά τους για την Εβδομάδα των Αγίων Παθών και την Ανάσταση –από συλλογές τους, από ανέκδοτες δουλειές τους, αλλά και ποιήματα που έγραψαν ειδικά για την εκδήλωση. Παράλληλα, λυρικοί καλλιτέχνες υπό τη μουσική διεύθυνση του Νίκου Βασιλείου ερμήνευσαν αποσπάσματα από το Stabat Mater του Pergolesi. Σολίστ, η υψίφωνος Ελένη Σωτηρίου και η μεσόφωνος Μαργαρίτα Συγγενιώτου.\nΔιάβασαν οι: Δημήτρης Αγγελής, Άννα Αφεντουλίδου, Ελένη Γαλάνη, Χαράλαμπος Γιαννακόπουλος, Χρήστος Αρμάντο Γκέζος, Κρυστάλλη Γλυνιαδάκη, Άννα Γρίβα, Νίκος Ερηνάκης, Βασίλης Ζηλάκος, Λένα Καλλέργη, Βάγια Κάλφα, Αχιλλέας Κατσαρός, Έφη Κατσουρού, Χάρις Κοντού, Μαρία Κουλούρη, Ελευθερία Κυρίτση, Αλέξιος Μάινας, Πόλυ Μαμακάκη, Παυλίνα Μάρβιν, Ειρήνη Μαργαρίτη, Παναγιώτης Μηλιώτης, Βασιλεία Οικονόμου, Σταμάτης Πολενάκης, Δανάη Σιώζιου, Θωμάς Τσαλαπάτης, Μαρία Φίλη, Νίκος Φιλντίσης, Γιώργος Χαντζής, Γιώργος Ψάλτης.\nΑνθολόγηση - Επιμέλεια: Γιάννης Τζανετάκης.\n26 Μαρτίου 2017 Κριτική του Χρήστου Βασματζίδη για τις Παναγιές Ελένες στην ArtPress.\nΜάρτιος 2017 Κριτική του Γιώργου Βέη για τις Παναγιές Ελένες στο περιοδικό "Τα Ποιητικά".\n3 Δεκεμβρίου 2016 Το Νομισματικό Μουσείο διοργάνωσε ποιητική εκδήλωση εμπνευσμένη από τις επιτοίχιες επιγραφές στην κατάμεστη από αποσπάσματα αρχαίων κειμένων αίθουσα των Εσπερίδων του Ιλίου Μέλαθρου.\nΤο Μουσείο, ως χώρος ανοιχτός σε καινοτόμες, κοινωνικές, εκπαιδευτικές και ψυχαγωγικές δράσεις υποδέχτηκε δεκαπέντε Έλληνες ποιητές .\nΣυμμετείχαν οι ποιητές: Τίτος Πατρίκιος, Μιχάλης Γκανάς, Κώστας Γ. Παπαγεωργίου, Μαρία Λαϊνά, Γιώργος Μαρκόπουλος, Στρατής Πασχάλης, Δημήτρης Κοσμόπουλος, Ευτυχία Αλεξάνδρα Λουκίδου, Αριστέα Παπαλεξάνδρου, Θεώνη Κοτίνη, Σταμάτης Πολενάκης, Γιώργος Ψάλτης, Λένα Καλλέργη, Άννα Γρίβα, Μαρία Κουλούρη.\n1 Δεκεμβρίου 2016 "Οι νέοι ποιητές για τον χειμώνα - 01.12.2016.\nΥποδεχόμαστε την πρώτη ημέρα του χειμώνα με δέκα από τα ωραιότερα ποιήματα των νέων ποιητών μας στο πνεύμα της εποχής".\nΤο ποίημα του Γ. Ψάλτη Παναγιές Ελένες, ΙΓ’ από το βιβλίο Παναγιές Ελένες στην ανθολόγηση του Γιάννη Τζανετάκη στο Andro.\nΌλα τα ποιήματα της ανθολόγησης εδώ.\n24 Νοεμβρίου 2016 Λένα Καλλέργη, "Περισσεύει ένα πλοίο" (Εκδόσεις Γαβριηλίδη). Παρουσίαση του βιβλίου και συζήτηση με την ποιήτρια στο Poems 'n Crimes. Η ομιλία του Γιώργου Ψάλτη δημοσιεύτηκε στην Bookpress.\n7 Νοεμβρίου 2016 Ποιητικοί διάλογοι De profundis στο Βιβλιοπωλείο Γκοβόστη. "Τρεις ποιητές, εκπρόσωποι διαφορετικών γενεών, αλλά –για να είμαστε πιο ακριβείς– κυρίως εκπρόσωποι της ποίησής τους, διαβάζουν ποιήματά τους και συζητούν για θέματα που άπτονται της τέχνης τους. Νάσος Βαγενάς, Δημήτρης Κοσμόπουλος, Γιώργος Ψάλτης. Συντονισμός: Κώστας Γ. Παπαγεωργίου.\n24 Σεπτεμβρίου 2016 "Ο παρών χρόνος της Ιστορίας"\nΆρθρο του Γ. Ψάλτη στη στήλη του Θανάση Θ. Νιάρχου "Μία φωτογραφία πολλές ιστορίες" στην εφημερίδα "Τα Νέα" με αφορμή φωτογραφία του Σωτήρη Πράπα.\n17 Ιουλίου 2016: "Οι ετερότητες ενός κόσμου θρυμματισμένου"\nΟ Κωνσταντίνος Τζαμιώτης γράφει για το θεατρικό έργο του Γ. Ψάλτη Σπόροι παπαρούνας . Στην Καθημερινή.\n27 Μαΐου 2016: Ο Γιώργος Ψάλτης στα Χανιά, στο βιβλιοπωλείο «Το βιβλίο». Συζήτηση για το έργο του με τον ποιητή Λεωνίδα Κακάρογλου. Διαβάστε σχετικό άρθρο στα Χανιώτικα Νέα.\n8 Μαΐου 2016: "Οι νεότεροι ποιητές για τη μητέρα - 08.05.2016.\nΑυτά είναι 10 από τα ωραιότερα ποιήματα για το πιο αγαπημένο μας –και πολύτιμο– πρόσωπο στη ζωή, μέσα από τις σελίδες της νεότερης ελληνικής ποίησης".\nΤο ποίημα του Γ. Ψάλτη «Ο γιόκας – 2» (Παναγιές Ελένες, Δ’) από το βιβλίο Παναγιές Ελένες στην ανθολόγηση του Γιάννη Τζανετάκη στο Andro.\n24 Απριλίου 2016: Πρώτη εκτέλεση του ορατόριου του Φίλιππου Τσαλαχούρη "Κατά Μαρκον Πάθη", opus 94. Στάσιμα: Γιώργος Ψάλτης. Μουσείο Μπενάκη, κτήριο οδού Πειραιώς.\n23 Απριλίου 2016: 10 λογοτέχνες διαβάζουν. Βιβλιοθήκη Βολανάκη. Μαρία Κουλούρη, Βίκυ Κλεφτογιάννη, Νίκος Κατσικάνης, Στάθης Ιντζές, Νίκος Πριόβολος, Ελένη Νανοπούλου, Γιώργος Ψάλτης, Δανάη Σιώζιου, Πελαγία Φυτοπούλου, Λουκάς Λιάκος.\n23 Απριλίου 2016: Εορτασμός της Ημέρας Βιβλίου στο βιβλιοπωλείο των Εκδόσεων Ίκαρος. Γιάννης Αντιόχου, Χρήστος Γιανναράς, Κική Δημουλά, Αρίστος Δοξιάδης, Λέλη Μπέη, Δημήτρης Νόλλας, Δημήτρης Οικονόμου, Θάνος Σταθόπουλος, Γιώργος Ψάλτης\n21 Μαρτίου 2016: Παγκόσμια Ημέρα Ποίησης. Στο Εθνικό Θέατρο, στις 20:00.\n15 Μαρτίου 2016: Αφιέρωμα στον ποιητή Γιάννη Κοντό. Σπίτι του Ηθοποιού, στις 20:30. Θα μιλήσουν οι ποιητές Γιώργος Μαρκόπουλος, Βαγγέλης Χρόνης, Γιώργος Ψάλτης. Θα διαβάσουν ποιήματα οι: Τζένη Κόλλια, Μαρίνα Καραγάτση, Χάρης Λίθος.\n7 Μαρτίου 2016: Ποιητικοί διάλογοι De Profundis, στο Βιβλιοπωλείο Γκοβόστη στις 18:30. Ποιητές από διαφορετικές ηλικιακές "γενιές". Γιώργος Μαρκόπουλος, Λεωνίδας Κακάρογλου, Γιώργος Ψάλτης, Θωμάς Τσαλαπάτης, Μαρία Φίλη. Συντονισμός: Κώστας Παπαγεωργίου.\n5 Μαρτίου 2016: Τα ποιήματα του 2014. Παρουσίαση του τόμου της Κοινωνίας των (δε)κάτων. Στο Βιβλιοπωλείο Γαβριηλίδη, στις 12:00.\n16 Δεκεμβρίου 2015 - 21 Ιανουαρίου 2016 "Αυτό που περισσεύει" της Αιμυλίας Παπαδάκου, στο Ίδρυμα Μιχάλης Κακογιάννης.\n"Μια παράσταση όπου η σύγχρονη ελληνική ποίηση εμπιστεύεται τη φωνή της σ’ έναν άντρα και μια γυναίκα τους μεταπλάθει σε ρόλους κάνοντας την καθημερινότητα να συνυπάρχει με την ποιητική πράξη.\nH σχέση τους ως ανθρώπινη πράξη και δράση σε συγκεκριμένο ιστορικό χωροχρόνο υπενθυμίζει πως η ποίηση έχει καθαρά πολιτικό πυρήνα..."\nΣκηνοθεσία- Δραματουργική επεξεργασία: Αιμυλία Παπαδάκου Σκηνικά, Κοστούμια, Βίντεο: Αλέξανδρος & Χρήστος Μπουρελιάς (boubrothers) Επιμέλεια κίνησης-χορογραφίες: Αγγελική Σιγούρου Βοηθός σκηνοθέτη: Βασιλική Χριστοπούλου Φωτογραφίες: Δημήτρης Βέργης Επιμέλεια αφίσας, τρέιλερ: Αλέξανδρος & Χρήστος Μπουρελιάς(boubrothers) Ερμηνεύουν: Κωσταντίνος Δανίκας, Έλενα Θωμοπούλου, Βασιλική Χριστοπούλου\nΔεκέμβριος 2015: Δημοσίευση του ποιήματος "Στο καφέ Ombre" στο Culture Now Mag\n2 Νοεμβρίου 2015: "Σπόροι παπαρούνας". Θεατρικό έργο του Γιώργου Ψάλτη. Πρώτη παρουσίαση στο Αναλόγιο 2015 (Καλλιτεχνική διεύθυνση: Σίσσυ Παπαθανασίου), Θέατρο Τέχνης Κάρολος Κουν. Σκηνοθετική επιμέλεια: Ρούλα Πατεράκη. Ερμηνεία: Λουκία Μιχαλοπούλου.\nΚυκλοφορία του κειμένου του έργου από τις Εκδόσεις Κουκούτσι.\n2 Ιουνίου 2015: Δημοσίευση στη στήλη "Σε Α' Πρόσωπο" του περιοδικού diastixo.gr κειμένου του Γιώργου Ψάλτη για το βιβλίο του "Παναγιές Ελένες".\n29 Μαρτίου 2015: "Ποιητικά ζευγάρια vice versa - Η καρδιά της ποίησης χτυπάει δυνατά στο Revolt, τις Κυριακές του Μαρτίου". Η Μαρία Κουλούρη διαβάζει και συνομιλεί με τον Γιώργο Ψάλτη. Ο Γιώργος Ψάλτης διαβάζει και συνομιλεί με την Μαρία Κουλούρη.\n23 Μαρτίου 2015: Ο Γ. Ψάλτης καλεσμένος στην εκπομπή του Γιάννη Ευθυμιάδη "Μουσικήν Ποίει...", στο metadeftero.gr. Ακούστε την εκπομπή εδώ. Συζήτησαν, και ο Γιάννης Ευθυμιάδης διάβασε το ποίημα "Στο δωμάτιό μου" και ο Γ. Ψάλτης τα ποιήματα Παναγιές Ελένες Γ', ΙΑ', ΙΣΤ'.\n5 Μαρτίου 2015: Παρουσίαση του έργου: Γιώργου Παπουτσή - Γιώργου Ψάλτη "Όλα αυτά που έγιναν", στο πλαίσιο του Κύκλου "Μουσική και Ποίηση". Μουσική: Γιώργος Παπουτσής. Ποίηση: Γιώργος Κ. Ψάλτης. Διάβασε ο Στάθης Λιβαθινός, ερμήνευσε η Χρυσάνθη Σπιτάδη. Βιολί: Αναστασία Μηλιώρη. Πιάνο, κρουστά και ηλεκτροακουστικά: Γιώργος Παπουτσής. Στην Αίθουσα Διδασκαλίας της Μεγάλης Μουσικής Βιβλιοθήκης της Ελλάδος «Λίλιαν Βουδούρη» του Μεγάρου Μουσικής Αθηνών.\n1 Δεκεμβρίου 2014: Δεύτερη συνάντηση Ποιητικοί Διάλογοι De Profundis του περιοδικού Τα Ποιητικά. Στο βιβλιοπωλείο Γκοβόστη. Ποιήματά τους διάβασαν οι: Αλέξανδρος Αρδαβάνης, Νίνα Γιαννοπούλου, Παναγιώτης Μηλιώτης, Έλλη Παπαγεωργίου, Κωνσταντίνος Παπαποστόλου, Κατερίνα Χανδρινού, Γιώργος Ψάλτης, Έλενα Ψαρρέα.\n22 Νοεμβρίου 2014: Γιώργου Λαμπράκου "Ψηφιακός Νάρκισσος", Γαβριηλίδης, 2014. Για τη συλλογή διηγημάτων μίλησαν ο Κωνσταντίνος Τζαμιώτης και ο Γιώργος Ψάλτης. Αποσπάσματα διάβασε η Μαρία Γιαγιάννου.\n13 Νοεμβρίου 2014: Παρουσίαση του βιβλίου "Παναγιές Ελένες" στο βιβλιοπωλείο "Επί λέξει". Μίλησε ο ποιητής-εκδότης Βασίλης Ζηλάκος. Ποιήματα από το βιβλίο διάβασε ο Γιώργος Ψάλτης.\n6 Σεπτεμβρίου 2014: Απάντηση στο ερώτημα του Andro "Το βιβλίο που μου άλλαξε τη ζωή". Διαβάστε εδώ.\n25 Αυγούστου 2014: Απαντήσεις στο "Ερωτηματολόγιο του L". Διαβάστε εδώ.\n3 Ιουλίου 2014: Παρουσίαση του βιβλίου "Παναγιές Ελένες". Στο Polis Art Cafe. Για το βιβλίο μίλησε ο Κώστας Γ. Παπαγεωργίου. Διάβασαν οι ηθοποιοί Γιώργος Κέντρος και Αγησίλαος Μικελάτος και ο ηθοποιός-σκηνοθέτης Δημήτρης Λιγνάδης.\n16 Ιουνίου 2014: Κυκλοφορούν οι "Παναγιές Ελένες". Από τις Εκδόσεις Ίκαρος.\n16 Μαρτίου 2014: Ομιλία για το ποιητικό βιβλίο της Σόνιας Ζαχαράτου "Madre Dolorosa- Ο Έρωτας" (Μελάνι, 2014) και συζήτηση με την ποιήτρια. Αποσπάσματα από το βιβλίο διάβασε ο ηθοποιός Κώστας Φαλελάκης. Στο Cafe Boheme.\n25 Φεβρουαρίου 2014: Παρουσίαση του διηγήματος της Αριάν Λαζαρίδου "Μπομπ" (Φερενίκη, 2014), στο Salon de Bricolage. Αποσπάσματα από το βιβλίο διάβασε ο ηθοποιός Κωνσταντίνος Μαρκουλάκης.\n20 Δεκεμβρίου 2013: Συμπαρουσίαση, με το Γιώργο Χρονά, του βιβλίου της Φαίδρας Μαγκριώτη "Τα σαλιγκάρια πεθαίνουν το καλοκαίρι" (Οδός Πανός, 2013), στην Αίθουσα Galaxy του Χίλτον. Ποιήματα διάβασαν οι ηθοποιοί Μάνος Καρατζογιάννης, Αλέξανδρος Μαυρόπουλος, Λουκία Μιχαλοπούλου και Γιώργος Παπαγεωργίου.\n12 Δεκεμβρίου 2013: Ανάγνωση ποιημάτων του Κ.Π. Καβάφη στην παρουσίαση αφιερωματικού τόμου των εκδόσεων (.poema..), στο Polis Art Café. Διάβασαν επίσης οι: Αντιόπη Αθανασιάδου, Σπύρος Βρεττός, Γιώργος Γώτης, Βασίλης Ζηλάκος, Κώστας Καναβούρης, Μαρία Κούρση, Πόλυ Μαμακάκη, Γιώργος Μαρκόπουλος, Αλέξανδρος Μηλιάς, Παυλίνα Παμπούδη, Γιώργος Παναγιωτίδης, Φάνης Παπαγεωργίου, Έλενα Πολυγένη, Βασίλης Ρούβαλης, Θωμάς Τσαλαπάτης. Για τον ποιητή μίλησαν ο φιλόλογος Δημήτρης Δημηρούλης και ο ποιητής Στέφανος Ροζάνης\n22 Δεκεμβρίου 2012: Ανάγνωση του ποιήματος "Το ουρλιαχτό του Εδουάρδου Μουνχ" στον mini-Μαραθώνιο ποίησης για την παρουσίαση του τόμου "Τα ποιήματα του 2011", Κοινωνία των (δε)κάτων, 2012, σε επιμέλεια Κώστα Καναβούρη και Γιώργου Μπλάνα. Στο art bar Poems and crimes.\n5 Απριλίου 2012: Βιβλιοπωλείο "Ευριπίδης". Συζήτηση με το συγγραφέα Χρήστο Χωμενίδη για το βιβλίο τού "Ο κόσμος στα μέτρα του", Εκδόσεις Πατάκη, 2012.\n1 Απριλίου 2012: Πρώτες παραστάσεις του Λειτουργικού Δράματος "Η Ώρα του Μυστικού Δείπνου", σε μουσική Φίλιππου Τσαλαχούρη και λιμπρέτο του Γιώργου Ψάλτη, στο Μουσείο Μπενάκη. Διαβάστε περισσότερα εδώ.\n28 Μαρτίου 2012: Κοινή συνέντευξη με το συνθέτη Φίλιππο Τσαλαχούρη για τις παραστάσεις του Λειτουργικού Δράματος "Η Ώρα του Μυστικού Δείπνου", στην Athens Voice. Διαβάστε τη συνέντευξη εδώ.\n18 Μαρτίου 2012: Ανάγνωση ποιημάτων από το βιβλίο "Μη σκάψετε παρακαλώ εδώ είναι θαμμένος ένας σκύλος"στην εκδήλωση "Ημέρα της Ποίησης", στον Ιανό.\nΜάρτιος 2012: Δημοσιεύεται στο περιοδικό Τα Ποιητικά, τεύχος 5, κριτική του Γ. Ψάλτη για το βιβλίο με συνεντεύξεις του Οδυσσέα Ελύτη "Συν τοις Άλλοις", Εκδόσεις Ύψιλον, 2011.\n10 Μαρτίου 2012: «Σάββατο στον Ίκαρο», 12:00-14:00. Συνάντηση με αναγνώστες στο βιβλιοπωλείο του Ίκαρου. Βουλής 4, Αθήνα.\n1 Φεβρουαρίου 2012: Δημοσίευση στην Athens Voice του κειμένου «Καθρέφτης», για το βιβλίο του Γιώργου Μαρκόπουλου «Κρυφός Κυνηγός», Κέδρος 2010.\n18 Ιανουαρίου 2012: Δημοσίευση του κειμένου «Ποίηση Οδυσσέα Ελύτη: προσανατολισμοί εκ του πλησίον», στο ηλεκτρονικό περιοδικό poema, στο αφιέρωμα «Τον Ελύτη, τόσο πολύ» (τεύχος 15).\n22 Δεκεμβρίου 2011: Δημοσίευση του κειμένου «Από τη διγαμία στην πίστη», στη Βιβλιοθήκη της Ελευθεροτυπίας, στο αφιέρωμα «Οδυσσέας Ελύτης. "Συνομιλώντας" με το έργο του».\n10 Οκτωβρίου 2011: Συμπαρουσίασε το βιβλίο της Κατερίνας Έσσλιν "Ο μισός βέσπα" (Απόπειρα, 2011), με το συγγραφέα/ σκηνοθέτη Αχιλλέα Κυριακίδη και τον creative/ τραγουδοποιό Μιχάλη Μουλάκη, στο Hoxton Bar. Την εκδήλωσε συντόνισε η ηθοποιός Εύα Κοτανίδη.\n25 Ιουλίου 2011: Δημοσίευση κειμένου του Γιώργου Ψάλτη στη στήλη Οπισθόφυλλο του ηλεκτρονικού περιοδικού poema, τεύχος 14. Δημοσιεύονται επίσης τρία ποιήματα από το βιβλίο του «Μη σκάψετε παρακαλώ εδώ είναι θαμμένος ένας σκύλος»\n2 Ιουνίου 2011: Συνέντευξη στην Athens Voice.\n2 Ιουνίου 2011: Παρουσίαση από τις Εκδόσεις Ίκαρος της νέας ποητικής συλλογής του Γιώργου Ψάλτη, «Μη σκάψετε παρακαλώ εδώ είναι θαμμένος ένας σκύλος». στο Ίδρυμα Β.&Μ. Θεοχαράκη. Μίλησαν: Θανάσης Νιάρχος, συγγραφέας, συνεκδότης του περιοδικού «Η Λέξη», Κώστας Γ. Παπαγεωργίου, ποιητής και κριτικός λογοτεχνίας, Γιώργος Χρονάς, ποιητής, διευθυντής στη «Βιβλιοθήκη» της Σαββατιάτικης Ελευθεροτυπίας. Ποίηματα διάβασε η ηθοποιός Λουκία Μιχαλοπούλου.\n29 Απριλίου 2011: Συνέντευξη στην Book Press.\n16 Μαΐου 2011: Κατά την παρουσίαση του νέου περιοδικού «Τα Ποιητικά», στο βιβλιοπωλείο των Εκδόσεων Γκοβόστη, ποιητές διάβασαν ποιήματα τους. Συμμετοχή με την ανάγνωση του ποιήματος «απορίες και ερωτήσεις», από το βιβλίο «Μη σκάψετε παρακαλώ εδώ είναι θαμμένος ένας σκύλος».\n22 Απριλίου 2011: Δημοσιεύονται στην Βιβλιοθήκη της Σαββατιάτικης Ελευθεροτυπίας ποιήματα από το νέο βιβλίο του Γιώργου Ψάλτη.\n15 Απριλίου 2011: Κυκλοφόρησε το δεύτερο βιβλίο του Γ. Ψάλτη «Μη σκάψετε παρακαλώ εδώ είναι θαμμένος ένας σκύλος», από τις Εκδόσεις Ίκαρος.\nΜάρτιος 2011: Δημοσιεύονται στο περιοδικό «Τα Ποιητικά», τεύχος 1ο, ποιήματα του Αμερικανού ποιητή Galway Kinnell, σε μετάφραση Γ. Ψάλτη.\n9-31 Δεκεμβρίου 2010: Γκαλερί Ζουμπουλάκη, έκθεση «Μικρές ζωγραφιές». Παρουσιάστηκαν παραλλαγές του έργου Boiling spells.\n18-20 Δεκεμβρίου 2010: Παρουσιάστηκε στη Στέγη Γραμμάτων και Τεχνών η παράσταση Lebenswelt (κείμενα Γιώργου Ψάλτη).\n2 Δεκεμβρίου 2010: Βιβλιοπωλείο Ιανός. Με τον Γιώργο Χρονά και τον Σωτήρη Γουνελά, συμπαρουσίασε την ποιητική συλλογή της Κατερίνας Τρακάκη «Ζωή σε Ηλεκτρομαγνητικά Πεδία» (εκδόσεις Αρμός). Δείτε την ομιλία του Γιώργου Ψάλτη όπως δημοσιεύθηκε στην Βιβλιοθήκη της Ελευθεροτυπίας.\n27 Νοεμβρίου 2010: Συμμετοχή σε συνέντευξη στη Lifo «Το σεξ και πώς να το... λογοτεχνήσετε». Με αφορμή την ανακοίνωση των υποψηφίων για το "Bad sex in Fiction Award", εννιά Έλληνες συγγραφείς, περιγράφουν τί είναι για αυτούς "κακό σεξ" στη λογοτεχνία. Της Βίβιαν Ευθυμιοπούλου.\n8-9 Νοεμβρίου 2010: Πρεμιέρα dance theater performance Lebenswelt, στο Junge Hunde International Festival, Entrescenen, Δανία (κείμενα Γ. Ψάλτη)\n8-28 Σεπτεμβρίου 2010: Παρουσίαση του έργου Boiling spells, στην έκθεση «La Grece, IN & OUT», Galerie Basia Embiricos, Παρίσι\n10 Ιουνίου - 3 Ιουλίου 2010: Το έργο Boiling spells παρουσιάζεται στην Γκαλερί Ζουμπουλάκη ως μέρος της έκθεσης "restricted area", της Βένιας Μπεχράκη.\n13 Απριλίου 2010: Στο Athenaeum, πρώτη εκτέλεση του έργου «Τραγούδια της Επιστροφής» για φωνή, βιολοντσέλο & πιάνο του Φίλιππου Τσαλαχούρη στο πλαίσιο ρεσιτάλ τραγουδιού με έργα για φωνή, φλάουτο, βιολοντσέλο & πιάνο, το οποίο περιλαμβάνει έργα των Ιμπέρ, Φωρέ, Ραβέλ, Τσαλαχούρη, Μπρίτεν, Βαίλ κ.α. «Τραγούδια της επιστροφής»: κύκλος τραγουδιών σε στίχους Γ. Ψάλτη από τη συλλογή «Επιστροφή στην ενιαία χώρα».\n12 Δεκεμβρίου 2009: Στοά του Βιβλίου, Μαραθώνιος ποίησης. Παρουσίαση ποιημάτων, όπως δημοσιεύονται στον τόμο «Τα Ποιήματα του 2008», με την επιμέλεια του Γιώργου Μαρκόπουλου και του Κώστα Γ. Παπαγεωργίου. Κοινωνία των (δε)κάτων. Ανάγνωση του ποιήματος «Τυφλότητα».\nΣεπτέμβριος 2009: Δημοσιεύονται στο περιοδικό «Η Λέξη», τεύχος 201 (Ιούλιος- Σεπτέμβριος 2009), τρία ποιήματα: «Νύχτα», «Άνοιγμα», «Ωγυγία».\nΙούλιος 2009: Κυκλοφορία του βιβλίου «Σίφνος Από πηλό και σύννεφο». Περιλαμβάνεται η μετάφραση του ποιήματος του Γιάννη Γρυπάρη «Το ωραίο νησί». Εκ παραδρομής, στην ίδια έκδοση του αποδίδεται η μετάφραση ποιήματος του Γιώργου Λίκου.\n4 Μαϊου 2009: Απονομή Λογοτεχνικών Βραβείων ΔΙΑΒΑΖΩ. Η «Επιστροφή στην ενιαία χώρα» μεταξύ των υποψηφίων για το Βραβείο Πρωτοεμφανιζομένου Συγγραφέα. Το βραβείο κέρδισε η Σταυρούλα Σκαλίδη για το μυθιστόρημα «Προδοσία και εγκατάλειψη». Έταιρη υποψήφια από τον χώρο της ποίησης, η Ναταλία Κατσού για τον «Μαγωδό».\n27 Νοεμβρίου 2008: Συνέντευξη στην Athens Voice PDF\n3 Νοεμβρίου 2008: Παρουσίαση του βιβλίου «Επιστροφή στην ενιαία χώρα», Μουσείο Μπενάκη. Το βιβλίο παρουσίασαν ο ποιητής Θανάσης Θ. Νιάρχος και ο συνθέτης Δημήτρης Παπαδημητρίου. Ποιήματα διάβασε η ηθοποιός Μαρία Ναυπλιώτου.\n26 Οκτωβρίου 2008: Συνέντευξη στο Βημαγκαζίνο PDF\n26 Σεπτεμβρίου 2008 Κυκλοφόρησε η ποιητική συλλογή «Επιστροφή στην ενιαία χώρα», από τις Εκδόσεις Ίκαρος.


Ιβάν Σαββίδης: Ποιμένες | Απόψεις | Η ΚΑΘΗΜΕΡΙΝΗ\nΕνα ελικόπτερο προσγειώνεται στο γρασίδι του Εθνικού Σταδίου Βόλου. Με τη γραβάτα του ν’ ανεμίζει, ο Ιβάν Σαββίδης πέφτει στην αγκαλιά ενός άνδρα που βρίσκεται εκεί για να τον υποδεχθεί προφανώς μόνο με την ιδιότητα του καρντάση – αφού την επίσημη ιδιότητα του δημάρχου την έχει στερηθεί. Σταυρωτός ασπασμός. Χτύπημα στην πλάτη. Δεύτερο χτύπημα στην πλάτη, προτού ο επισκέπτης επιβιβαστεί στη λιμουζίνα που έχει μπει στον στίβο για να τον παραλάβει.\nΠερισσότερο και από το χιλιοπαιγμένο γκολ με το οποίο ο ΠΑΟΚ πήρε το κύπελλο, αξίζει κανείς να βλέπει σε replay αυτά τα 37 δευτερόλεπτα της σαββιδικής άφιξης. Αξίζει να τα μελετά για τον τρόπο με τον οποίο οι πρωταγωνιστές επιβάλλονται τελετουργικά στο άδειο στάδιο – κυρίαρχοι σε έναν έρημο δημόσιο χώρο.\nΚαι πού είναι το πρόβλημα; Αν αφηγούνταν κανείς έτσι τη σκηνή στον Σαββίδη, εκείνος μάλλον θα κάγχαζε με το ψείρισμα των συμβολισμών – για το ποιον φιλάει και πώς, για το πού παρκάρει το αυτοκίνητο ή το ελικόπτερό του. Αλλωστε, με τις τελευταίες παρεμβάσεις του, ο πρόεδρος του ΠΑΟΚ έχει αποδείξει ότι το τελευταίο που τον ενδιαφέρει είναι οι πολιτικές παρενέργειες των πράξεών του. Προχθές, ας πούμε, έδωσε και δεύτερη συνέντευξη για να λειάνει, υποτίθεται, τις εντυπώσεις που προκάλεσε η πρώτη. Το αποτέλεσμα ήταν να εμπεδώσει τα μηνύματα που είχε στείλει αρχικώς, εξομολογούμενος τον θαυμασμό του για τον Τσίπρα, χωρίς καν αυτή τη φορά να μπορεί να του αναγνωριστεί το ελαφρυντικό του συναισθηματικού βρασμού.\nΑνεξαρτήτως προθέσεων, ο εναγκαλισμός της κυβέρνησης από τον Σαββίδη είναι τόσο σφιχτός ώστε απειλεί να πνίξει την εναγκαλιζόμενη. Δίνοντας στη νομοθετική εξυπηρέτηση που του έκαναν περιωπή συνεταιρισμού, ο επιχειρηματίας σκότωσε το ήδη ταλαιπωρημένο αφήγημα του ΣΥΡΙΖΑ - τιμωρού.\nΤο όφελος που θα μπορούσε να έχει ο ΣΥΡΙΖΑ είναι η επιρροή στο –αριθμητικά και γεωγραφικά– περιορισμένο ποίμνιο του Σαββίδη. Η ζημιά είναι η εξαέρωση του αντισυστημικού brand του στη συνείδηση του υπόλοιπου εκλογικού ακροατηρίου.\nΟμως, ακόμη κι αν ο μεγαλοεπενδυτής προσέφερε τη στήριξή του πιο διακριτικά, ακόμη κι αν επιχειρούσε να διευρύνει το βεληνεκές του στα media αθόρυβα, δεν θα μπορούσε να αλλάξει τη μοίρα της κυβέρνησης. Η ιδέα ότι με ένα-ενάμισι κανάλι και δυο-τρεις εφημερίδες μπορείς να μεταστρέψεις τάχα την κοινή γνώμη επιβιώνει μόνο σε μυαλά που λειτουργούν ακόμη με το λογισμικό του 20ού αιώνα. Αν κάποιος δικαιολογείται να διατηρεί τέτοιες εξουσιαστικές πλάνες, αυτός είναι μόνο ο Σαββίδης, που, λόγω καταβολών, χρειάζεται χρόνο για να εξοικειωθεί με την πολυπλοκότητα μιας ευρωπαϊκής δημοκρατίας.\nΟσο κι αν ο ίδιος κάνει τα πάντα για να ταυτιστεί, είναι επιπόλαιο να ταυτίζει κανείς τον Σαββίδη με τον ΣΥΡΙΖΑ. Τα προνόμια και τα ερείσματα που αποκτά τώρα, δεν θα εκπνεύσουν με την εκπνοή της κυβέρνησης. Οταν η ποιμαντική του οπαδοβοσκού θα έχει αποδειχθεί εκλογικά άκαρπη, ο ΣΥΡΙΖΑ δεν θα έχει πια εξουσία. Θα έχει όμως ο Σαββίδης.


Αυτά είναι τα πιο αχάριστα ζώδια - Ούτε ένα ευχαριστώ\nΑν σταμάτησε ποτέ για να κρατήσεις μια πόρτα ανοιχτή για κάποιον και του χαμογέλασες ευγενικά καθώς βλέπεις ότι να σε προσπερνά και να σε αγνοεί επιδεικτικά, τότε ξέρεις τι σημαίνει αχαριστία. Είναι αστείο όταν συμβαίνουν τέτοια πράγματα στη ζωή. Να κάνεις κάτι ωραίο και ευγενικό και να σου γυρίζει πίσω σε χαστούκι.\nΜερικοί άνθρωποι απλά δεν μπορούν να πουν, «συγγνώμη» ή «ευχαριστώ». Και το ζώδιό τους πολλές φορές είναι ενδεικτικό. Ποια είναι λοιπόν τα πιο αχάριστα ζώδια;\nΗ πεμπτουσία του κακομαθημένου, ο Ταύρος, όχι μόνο δεν εκτιμά ό,τι καλό έρχεται στο δρόμο του, αλλά το θεωρεί αυτονόητο. Ο Ταύρος δεν ξέρει πώς να πει, «ευχαριστώ». Στην πραγματικότητα, αισθάνεται ότι η εκδήλωση ευγνωμοσύνης τον εξαντλεί, τον μειώνει και τον κάνει να αισθάνεται ένα τίποτα.\nΑυτός είναι ο λόγος που ένα Ταύρος θέλει πάντα περισσότερα, περισσότερα και περισσότερα. Και όταν πάρει περισσότερα, το μόνο που θέλει είναι περισσότερα.\nΈνα από τα αχάριστα ζώδια που ίσως περίμενες να βρεις στο συγκεκριμένο άρθρο.\nΟι Δίδυμοι μπορεί να νιώσουν ευγνωμοσύνη για πράγματα όπως ένα δώρο ή ένα καλό γεύμα, αλλά όταν πρόκειται για το χρόνο ή το χώρο κάποιου, δεν ενδιαφέρονται για το πώς νιώθει το άλλο άτομο για αυτό.\nΔώσε στους Διδύμους ένα μικρό δώρο και θα είναι ευγνώμονες, αλλά δώσε σε έναν Δίδυμο μια ώρα από τον χρόνο σου — τον χρόνο που σε ικέτευαν — και θα φύγεις γνωρίζοντας ότι μόλις χάρισες μια ώρα από τη ζωή σου, σε κάποιον που ποτέ δεν πραγματικά ενδιαφερόταν αρχικά για το τι είχες να πεις.\nΌταν μιλάμε για αχάριστα ζώδια ο Παρθένος είναι ολόκληρο, ξεχωριστό κεφάλαιο.\nΟ Παρθένος δεν θα εκτιμήσει ούτε εσάς, ούτε τίποτα άλλο, γιατί δεν μπορεί να εκτιμήσει τίποτα. Δεν είναι στη φύση του. Η ευγνωμοσύνη έρχεται σε ελάχιστες δόσεις για τον Παρθένο και αυτό συμβαίνει επειδή πιστεύουν πραγματικά ότι η ζωή τους χρωστά όλες τις ομορφιές της.\nΌλα τα πράγματα που έρχονται στη ζωή του Παρθένου είναι αναμενόμενα, είτε καλά είτε κακά, και αυτό τους δίνει πολύ λίγα περιθώρια για ευγνωμοσύνη. Το μότο της Παρθένου: «Η ζωή είναι δύσκολη, αλλά είναι καλύτερα όταν δεν χρειάζεται να είμαι ευγνώμων».\nΟι Ζυγοί θα σας ξεγελάσουν πολύ εύκολα και αυτό ακριβώς είναι το σχέδιό τους: να σας πεθάνουν στην καλοσύνη και μετά να σας στραγγίσουν όλα όσα έχετε. Αφού αδειάσετε από συναισθήματα, λεφτά και υπομονή, ο Ζυγός θα σας αφήσει στα κρύα του λουτρού, χωρίς ένα ευχαριστώ για τον χρόνο ή τους κόπους της ζωής σας.\nΈνα αχάριστο ζώδιο από πολλές απόψεις. Κάποιος θα μπορούσε ακόμη και να πει ότι έχουν μια περιφρόνηση για όλους όσοι δεν είναι αυτοί.\nΤο να είσαι Σκορπιός σημαίνει να ζεις μια ζωή με προσδοκίες και απογοήτευση. Είναι αναμενόμενο να υπηρετήσετε τον Σκορπιό, στο μυαλό του Σκορπιού. Βλέπουν τους άλλους ως κατώτερους, γεννημένους για να τους υπηρετούν.\nΌλοι μας δημιουργηθήκαμε αποκλειστικά για να κάνουμε τη ζωή ενός Σκορπιού καλύτερη.\nΚαι έτσι, όταν πέσετε σε αυτόν τον λάκκο της κόλασης για να ευχαριστήσετε τον παντοδύναμο Σκορπιό, αν νομίζετε ότι θα σας εκτιμήσουν για τα προβλήματά σας, μην αγχωθείτε. Δεν θα σας εκτιμήσουν και καθόλου. Όλη η σκληρή δουλειά και η προσπάθειά σας δεν θα εκτιμηθούν. Γκαραντί.\nΛόγω των καλών τους τρόπων, οι Υδροχόοι θα μπορούσαν σχεδόν να σας πείσουν ότι νοιάζονται για εσάς. Μόνο που δεν νοιάζονται. Θα μπορούσατε να μετακινήσετε βουνά και θάλασσες για να τους δείξετε πόσο ενδιαφέρεστε. Εκείνοι θα ρίξουν ένα μικρό χαμόγελο, κάτι που θα μπορούσατε να το μεταφράσετε ως ευγνωμοσύνη.\nΜην ξεγελιέστε. Δεν τους νοιάζει, δεν είναι ευγνώμονες και, στην πραγματικότητα, θα προτιμούσαν απλώς να μην ασχοληθείς. Όλη σας η ύπαρξη, τους κάνει να βαριούνται.


Φίδια - Green Guardia\nΠροστασία από Φίδια-Απώθηση\nΦίδια που εμφανίζονται σε κήπους ή σε εσωτερικούς χώρους σπιτιών προκαλούν συχνά όχληση, αλλά και πανικό. Από τα είδη φιδιών που συναντώνται στην Ελλάδα, ένα ποσοστό από αυτά είναι δηλητηριώδη και επομένως επικίνδυνα.\nΠεριορισμός της βλάστησης περιμετρικά των κτιρίων και περισσότερο στα επικίνδυνα σημεία πρόσβασης φιδιών και τακτική συλλογή φυτικών υπολειμμάτων.\nΑποφεύγεται η συγκέντρωση ξύλων και ογκωδών πετρών κοντά στο χώρο που επιθυμούμε να προστατέψουμε από την παρουσία φιδιών.\nΚαταπολέμηση ποντικών και αρουραίων, που αποτελούν φυσικά θηράματα των φιδιών. Η έλλειψη θηραμάτων οδηγεί σε μειωμένες επισκέψεις φιδιών στο χώρο.\nΤήρηση επαρκούς μηχανικού αποκλεισμού ώστε να αποτρέπονται οι εισόδοι φιδιών στο εσωτερικό του χώρου. Συνεπώς, είναι απαραίτητο οι υπάρχοντες εξαερισμοί να διαθέτουν κατάλληλο πλέγμα, οι πόρτες εισόδων να μην αφήνουν κενό, και επιπλέον επικίνδυνα ανοίγματα στους τοίχους να σφραγίζονται καλά. Ακόμα, η τοποθέτηση φράχτη περιμετρικά των κτιρίων περιορίζει τις εισβολές φιδιών, δεδομένου ότι τα ερπετά δεν αναρριχόνται εύκολα.\nΧρήση ειδικών μηχανικών παγίδων με στόχο τη σύλληψη τους ειδικά σε περιπτώσεις που τα φίδια έχουν εισβάλει εσωτερικά.\nΤέλος, πραγματοποιείται χρήση σκευασμάτων για την απώθηση φιδιών από το χώρο. Τα προϊόντα χρειάζεται να είναι εγκεκριμένα από το Υπουργείο Αγροτικής Ανάπτυξης για εφαρμογή σε κατοικημένους χώρους. Τα σκευάσματα αυτά προέρχονται από φυσικά υλικά, όπως φυτικά εκχυλίσματα με αποδεδειγμένη, πειραματικά, ικανότητα απώθησης και η χρήση τους αποτελεί βιολογική μεθόδο καταπολέμησης.


Το εκτός έδρας προστάζει… καμικάζι\nΣπύρος Γιαννόπουλος Ενημερώθηκε 26 Ιουλίου 2018 - 21:59\nΤο κεντρικό αμυντικό δίδυμο στο οποίο προσανατολίζεται η ΑΕΚ για το πρώτο παιχνίδι του Γ' προκριματικού γύρου του Τσάμπιονς Λιγκ\nΗ απώλεια του Τσιγκρίνσκι για τον επόμενο μήνα, μοιραία δημιουργεί κενό σε ένα από τα πιο ζωτικά κομμάτια του παιχνιδιού της ΑΕΚ.\nΓια το καλύτερα διαμορφωμένο κεντρικό αμυντικό δίδυμο ο Ουζουνίδης θα πρέπει να σκεφτεί όχι μόνο τον επερχόμενο αντίπαλο, αλλά και την σειρά των δυο παιχνιδιών. Αν δηλαδή το πρώτο ματς διεξαγόταν στο ΟΑΚΑ, τότε ο Εβρίτης τεχνικός θα διάλεγε δύο στόπερ που θα μπορούσαν να ξεκινήσουν το χτίσιμο της επίθεσης από τα μετόπισθεν.\nΣε αυτή την περίπτωση λοιπόν, οι εκλεκτοί θα ήταν οι Οικονόμου με τον Τσόσιτς, ο οποίος στα αγωνιστικά του χαρακτηριστικά είναι εκείνος που φέρνει πιο κοντά σε εκείνα του “Τσίγκρι”.\nΜε δεδομένο όμως πως η πρώτη αναμέτρηση του Γ’ προκριματικού γύρου θα διεξαχθεί μακριά από το Ολυμπιακό Στάδιο, η τακτική προσέγγιση μοιραία αλλάζει και επιτάσσει…καμικάζι. Ειδικά, αν η “Ενωση” βρει μπροστά της τους Σκωτσέζους, θα πρέπει να δώσουν ιδιαίτερη προσοχή στη διατήρηση του μηδέν και λιγότερο στην κατοχή της μπάλας. Εξάλλου οι “καθολικοί” θα πιέσουν από το πρώτο λεπτό για να πετύχουν κάποιο γκολ παίρνοντας μέτρα στο γήπεδο.\nΕπομένως, σύμφωνα με πληροφορίες, το ζευγάρι που σκέφτεται ο τεχνικός των “κιτρινόμαυρων”, στο 4-2-3-1, έχει πολλές πιθανότητες να αποτελείται από τους Οικονόμου και Λαμπρόπουλο. Ο δεύτερος δεν διαθέτει την ίδια ικανότητα με την μπάλα στα πόδια όπως ο Σέρβος, αλλά η αυταπάρνηση που δείχνει σε ματς που “καίνε”, ίσως του δώσει το εισιτήριο για τη βασική ενδεκάδα.\nΑΕΚUEFA CHAMPIONS LEAGUEΣΕΛΤΙΚΡΟΖΕΝΜΠΟΡΓΚ\nΑΕΚ: Γιατί επελέγη ο Ηλίας Καντζούρης\nΑΕΚ: Η ΑΕΚ τον δίνει – Αυτά θέλει για ανταλλάγματα!\nΓιόνσον: Ξέρει τι ζητάει και πώς να το διεκδικεί- Η ΑΕΚ πήρε ένα χαφ που δεν αφήνει τίποτα στην τύχη!\n« Ασκήσεις τεχνικής και δίτερμα, επανέρχεται ο Κάτσε\nΤα καλύτερα καρφώματα της σεζόν στο NBA (vid) »


H σημασία δεδομένων και μέτρων δημόσιας υγείας με υπόδειγμα τον Καναδά (Μέρος 1ο) – Radio 984\nΣτην εκπομπή του 98.4 με τον Γ. Σαχίνη, παρουσιάστηκε το πρώτο μέρος , μίας εκτεταμένης δημοσιογραφικής έρευνας , πάνω στα επιστημονικά στοιχεία , της μέχρι σήμερα διαχείρισης, της καταγραφής δεδομένων αλλά και των μέτρων δημόσιας υγείας, που έκανε το ici. radio– Canada σε μια χώρα , όπως ο Καναδάς που διαθέτει ένα από τα καλύτερα συστήματα υγείας και ειδικά στο τομέα της πρωτοβάθμιας. Όπως εξηγήθηκε, επειδή η εκπομπή αναφέρεται συνεχώς στο ζήτημα του ελλείμματος των δεδομένων στη χώρα μας, προσεγγίστηκε το τι γίνεται σε άλλες σοβαρές χώρες, όπως στον Καναδά. Τα όσα αποκαλύπτει η δημοσιογραφική έρευνα στον Καναδά, αν συμβαίνουν έτσι εκεί, τότε , τι να πούμε εμείς για όσα συμβαίνουν με την διαχείριση στην Ελλάδα ;\nΤο Απομαγνητοφωνημένο κείμενο ( Μέρος 1ο)\nεπιλέξαμε να παρουσιάσουμε το άρθρο που ακολουθεί, επειδή εκτιμήσαμε ότι έιναι ολοκληρωμένο κια πιάνει το σύνολο σχεδόν των πτυχών του προβλήματος, που αντιμετωπίζουμε στη συγκεκριμένη φάση.\nΟ Καναδάς έχει χάσει από το οπτικό του πεδίο την αληθινή εικόνα της έκτασης της πανδημίας του κορονοϊού. Αυτό οφείλεται στην εξάπλωση της παραλλαγής Omicron, η οποία είναι τόσο μεταδοτική που ξεπερνά τις δυνατότητες του συστήματος υγείας να εντοπίσει όλα τα πιθανά κρούσματα.\nΟι ειδικοί σε θέματα δημόσιας υγείας και οι επιδημιολόγοι συμφωνούν ότι οι εισαγωγές στα νοσοκομεία και στις μονάδες εντατικής θεραπείας – και όχι ο αριθμός των επιβεβαιωμένων κρουσμάτων – αντιπροσωπεύουν σήμερα πλέον τους σημαντικότερους δείκτες για την εκτίμηση του αντίκτυπου της Όμικρον στο σύστημα υγείας, καθώς και της σοβαρότητας της νόσου που προκαλεί.\n«Αυτό ήταν αναπόφευκτο να συμβεί», διαπιστώνει η Δρ Άλισον Μακγκίρ (Dr. Allison McGeer), μικροβιολόγος και ειδικός λοιμωξιολόγος στο νοσοκομείο Mount Sinai του Τορόντο, η οποία βρέθηκεστην πρώτη γραμμή στην αντιμετώπιση της επιδημίας SARS το 2003.\nΚι αυτό γιατί είτε αυτοί που όφειλαν να είχαν προνοήσει δεν προνόησαν με αποτέλεσμα – στην αρχή τουλάχιστον – να μην υπάρχει επάρκεια. Στη συνέχεια δεν αξιοποιήθηκε το σύνολο των διαθέσιμων δημόσιων, αλλά και ιδιωτικών εργαστηρίων.\nΑκόμη κι όταν κυκλοφόρησαν τα ράπιντ τεστ, που εξ αρχής ήταν γνωστό ότι ήταν υποδεέστερα των μοριακών και ακατάλληλα για το μαζικό εκτεταμένο τεστιγκ στην κοινότητα, η χρήσητους γίνονταν με φειδώ από τις λιγοστές ΚΟΜΥ, που άρχισαν να δραστηριοποιούνται για να φτάσουν τελικά στο απόγειο της λειτουργίας τους, στον αριθμό των 130 περίπου, ένα χρόνο περίπου μετά την εξαγγελία τους.\nΚι έτσι ακόμη να ναι, αυτό αποτελεί σαφή ομολογία, ότι δεν εγινε αυτό που έπρεπε να είχε γίνει σε άλλες εποχές, όταν έπρεπε.\nΓιατί το τεστιγκ είναι για να εντοπίσεις και να προλάβεις μια δυσμενή εξέλιξη.\nΜετά θα είναι πια αργά, όταν όλη κοινότητα θα χει γεμίσει.\nΕξ αιτίας της νοοτροπίας αυτής, όλες οι κλασσικές αρχές της δημόσιας υγείας έχουν υποστεί πλήρη αλλοίωση. Ακόμη κι αυτοί οι ίδιοι οι όροι, τεσττιγκ, ιχνηλάτηση κλπ δεν έχουν ούτε για το κοινό, ούτε για τους διαχειριστές την ίδια έννοια, το ίδιο περιεχόμενο που έχουν απανταχού, όπου χρησιμοποιούνται.\nΚαι προσοχή ούτε τώρα που υπάρχει αυτή πλημμυρίδα των κρουσμάτων υπάρχει γιακιολογία να σταματήσει το τέστιγκ και ιχνηλάτηση – που βέβαια όπως είπαμε δεν έγινε – απεναντίας δεν υφίσταται καμία δικαιολογία για να μην γίνει έστω και τώρα.\nΟι Αμερικανοί μας είπαν να μην κάνουμε πλέον τεστ.\nΜάλλον δεν κατάλαβε.\nΆλλο εννοούσαν. Προφανώς αμφισβήτησαν την σκοπιμότητα γιατί ούτε τις συνθήκες και τις δυνατότητες της χώρας γνωρίζουν, ούτε κατά πόσον είχαν γίνει τα πράγματα λέγκια άρτις – όπως έπρεπε – ούτε την έκταση της διασποράς γνωρίζουν. Απλώς παίρνουν παράδειγμα από τη χώρα τους και προσπαθούν να μεταδώσουν την εμπειρία τους, στη κρίσιμη αυτή φάση της ραγδαίας διασποράς, λόγω της αυξημένης μεταδοτικότητας από την Όμικρον.\nΔηλαδή θυμούνται του σκληρούς δείκτες – όπως συνηθίζουν να τους λένε – όταν τα κρούσματα είναι τόσο πολλά, ώστε να αποδεικνύουν την ανεπάρκεια των χειρισμών τους και τις λανθασμένες επιλογές τους.\nΠάντως σε καμία των περιπτώσεων η πληθώρα των κρουσμάτων δεν μπορεί με αποτελέσει αιτία, πολύ περισσότερο δικαιολογία για να σταματήσει ή να μειωθεί η έντατικοποίηση των μέτρων όπως το τεστιγκ, η ιχνηλάτηση των επαφών, η αποτελεσματική απομόνωση των κρουσμάτων.\nΕξάλλου χωρίς αυτά τα κλασσικά μέτρα δεν μπορέι να υπάρξει επιδημιολογική επιτηρηση.


Το φροϋδικό πράγμα του Λακάν - LesAndMore - LGBTQI\nΠαρασκευή, 21 Φεβρουαρίου 2014 13:07\t - Κατηγορία: εν ολιγοις ΨΥΧΑΝΑΛΥΣΗ\n150η επέτειος από τη γέννηση του Φρόιντ\n«Μπορείτε να είστε λακανικοί αν θέλετε, εγώ είμαι φροϋδικός».\nΜε αυτή την παρότρυνση ο Λακάν απευθυνόταν στους μαθητές του προς το τέλος της ζωής του. Δεν υπήρχε πιο ξεκάθαρος τρόπος για να τους πει ότι το δικό του υποκείμενο που υποτίθεται ότι ξέρει ήταν ο Φρόιντ και μόνον. Τους κληροδοτούσε επίσης έτσι εν είδει διαθήκης την παθιασμένη σχέση που ο ίδιος διατηρούσε με το έργο του Φρόιντ καθ' όλην τη διάρκεια της ζωής του. Είναι γεγονός ότι ο Λακάν αντιμετώπισε το έργο του Φρόιντ ως συμπαγή ενότητα θεωρώντας το αλληλένδετο στο σύνολό του με το ίδιο το αντικείμενο της ψυχανάλυσης. Ομοίως, η επάνοδος στα θεμέλια της ψυχαναλυτικής εμπειρίας την οποία επιχειρεί ο Λακάν τη δεκαετία του '50, στο πλαίσιο της Γαλλικής Εταιρείας Ψυχανάλυσης, με αφετηρία το γραπτό του «Λειτουργία και πεδίο της ομιλίας και της γλώσσας στην ψυχανάλυση», ορίζεται κατ' ανάγκην ως επάνοδος στο φροϋδικό κείμενο. Το εγχείρημα του Λακάν αποσκοπούσε στο να αναδείξει ποιες ήταν οι πραγματικές συνέπειες των φροϋδικών θέσεων και, κατ' αυτόν τον τρόπο να καταστήσει φανερή τη λογική που τις διέπει. Έτσι, η λακανική επέμβαση στην ψυχανάλυση συνίσταται σ' αυτό που ο Ζακ Αλέν Μιλέρ συνοψίζει με μια ουσιώδη διατύπωση: «Εκείνο που ο Φρόιντ ανακαλύπτει, ο Λακάν το θεμελιώνει». Αυτό το περιεχόμενο έχει το λάιτμοτίβ της «επανόδου στον Φρόιντ». Ο Λακάν επέστρεψε καταρχάς στα πρώτα κείμενα του Φρόιντ, στα οποία συνέχισε να αναφέρεται αδιάκοπα, δηλαδή στην τριλογία που συνιστούν η Traumdeutung, το Ευφυολόγημα και οι σχέσεις του με το ασυνείδητο, και, Η ψυχοπαθολογία της καθημερινής ζωής. Πρόκειται για τα έργα στα οποία ο Φρόιντ επεξεργάζεται την έννοια του ασυνειδήτου. Ποια είναι αυτή η έννοια;\nΙ.- Είναι, όπως γράφει ο Λακάν, «για να επαναλάβουμε μετά τον Φρόιντ τη λέξη της ανακάλυψής του: αυτό μιλάει, και μάλλον εκεί όπου δεν το περιμέναμε, εκεί όπου αυτό υποφέρει». «Αυτό μιλάει». Ιδού μεταφρασμένο σε μια διαυγή διατύπωση εκείνο που η κλινική εμπειρία επιβάλλει με τον πλέον προφανή τρόπο στον Φρόιντ. Δηλαδή ότι το σύμπτωμα θέλει να πει κάτι. Με διπλό τρόπο: το σύμπτωμα όχι μόνο έχει μια σημασία, αλλά επίσης αυτή η σημασία θέλει να κοινοποιηθεί. Το σύμπτωμα είναι πράγματι ένα μήνυμα. Υποθέτει εξαρχής τον Άλλο. Το φροϋδικό σύμπτωμα είναι έκκληση προς τον Άλλο. Αυτό μιλάει λοιπόν, αλλά μόνο στο μέτρο που μιλάει για τον Άλλο. Είναι, από την ίδια του τη φύση, σύμπτωμα ανοιχτό στη μεταβίβαση.\nΌμως το μήνυμα που συνιστά το σύμπτωμα θέτει το ίδιο το υποκείμενο, από το οποίο προέρχεται, σε θέση αποδέκτη. Διότι το νόημά του είναι ερμητικό. Πρέπει το υποκείμενο να το ανακαλύψει. Δοκιμάζει ακόμη εντονότερα την ισχύ του μηνύματος, αφού επιμένει προκειμένου να εισακουστεί, και μάλιστα προκειμένου να αποσπάσει ικανοποίηση. Αυτό μιλάει λοιπόν, αλλά μόνο στο μέτρο που μιλάει ως Άλλος. Το υποκείμενο που υποφέρει είναι το υποκείμενο που το μήνυμά του το καθιστά ξένο ως προς τον εαυτό του. Το υποκείμενο, δηλαδή, αλλοτριώνεται, στην ουσία διαγράφεται. Το φροϋδικό ασυνείδητο είναι αυτή η δομή υποκειμενικής αλλοτρίωσης. Είναι πρωταρχικά, συνοψίζει ο Λακάν, λόγος του Άλλου.\nΕάν το σύμπτωμα είναι μήνυμα, εάν δημιουργείται για να ερμηνευτεί, δηλαδή για να αναγνωστεί κυριολεκτικά όπως το αποδεικνύει ο Φρόιντ σε κάθε σελίδα του έργου του, εάν λοιπόν το σύμπτωμα είναι αρθρωμένος λόγος, αυτό σημαίνει ότι είναι γλωσσικό φαινόμενο. «Πράγματι, δεν υφίσταται λόγος χωρίς γλώσσα», επιμένει ο Λακάν. Ο μηχανισμός σχηματισμού των μορφωμάτων του ασυνειδήτου είναι ένας σημασιακός μηχανισμός. Το όνειρο είναι μια φράση (οι σκέψεις του ονείρου), η γλωσσική παραδρομή, ένας μακρύς λόγος όλο σπιρτάδα, το σύμπτωμα ένα πολυσήμαντο μήνυμα (υπερπροσδιορισμένο, συμβιβαστικό μόρφωμα, λέει ο Φρόιντ). Έτσι ώστε το ασυνείδητο, του οποίου ο Φρόιντ διαφωτίζει το μηχανισμό στα τρία πρωτοπόρα έργα του, είναι ακριβώς το ασυνείδητο που ο Λακάν βασίζει στο θεμέλιο της γλώσσας. Η γλώσσα είναι η θεμελιώδης δομή. Προσδίδει στο φροϋδικό ασυνείδητο την ταυτότητά του: «Το ασυνείδητο είναι της τάξεως της καθαρής λογικής, με άλλα λόγια, του σημαίνοντος» .\nΙΙ.- Όμως –και εδώ βρίσκεται η άλλη όψη της φροϋδικής ανακάλυψης στην οποία ο Λακάν θέλει να προσδώσει όλες της τις προεκτάσεις – το νόημα του ονείρου, της γλωσσικής παραδρομής, του ευφυολογήματος, της παραπραξίας, εντέλει του συμπτώματος με την έννοια της ψυχανάλυσης, είναι σε τελευταία ανάλυση μια επιθυμία. Αυτή η επιθυμία είναι άγνωστη στο υποκείμενο. Είναι μια επιθυμία που έχει απορριφθεί. Το σύμπτωμα συνιστά την ικανοποίηση αυτής της επιθυμίας. Πρόκειται για ένα «υποκατάστατο επιθυμίας», όπως διευκρινίζει ο Φρόιντ εννοώντας ότι παρεμβαίνει σαν συμβιβασμός στη σύγκρουση όπου βρίσκονται αντιμέτωποι η επιθυμία και το υποκείμενο που την απαρνείται. Πρόκειται λοιπόν για μια παράδοξη ικανοποίηση, μια ικανοποίηση που δεν ευχαριστεί. Το υποκείμενο του φροϋδικού ασυνειδήτου είναι κατά συνέπεια ένα διχασμένο υποκείμενο: επιθυμεί εκείνο που δεν θέλει, επιθυμεί με έναν τρόπο που δεν θέλει. Η λακανική κλινική των νευρώσεων ακολουθεί αυτήν τη φροϋδική έμπνευση. Είναι στη βάση της μια κλινική της επιθυμίας. Οι δύο πλευρές της νεύρωσης που κλασικά διακρίνει η φροϋδική κλινική, δηλαδή η υστερία και η ιδεοψυχαναγκαστική νεύρωση, ανάγονται η καθεμία σε έναν τρόπο του διχασμού του υποκειμένου, δηλαδή του διχασμού του από την επιθυμία.\nΓια να αποδώσουμε τα του καίσαρος τω καίσαρι, ας έρθουμε πρώτα πρώτα στο υστερικό υποκείμενο που το διχάζει το πάθος του για την επιθυμία του Άλλου. Η υστερική – που είναι μάλλον γένους θηλυκού, όπως δείχνει η κλινική – θέλει να είναι το αντικείμενο που προκαλεί την επιθυμία των ανδρών, από τη μια. Από την άλλη όμως, η εκπλήρωση της επιθυμίας που η ίδια υπέθαλψε την κάνει να το βάζει στα πόδια φοβισμένη. Υποχωρεί μπροστά στην επιθυμία. Οι διαταραχές της σεξουαλικής ζωής (η ψυχρότητα, για παράδειγμα) αποτελούν την πλέον σταθερή μαρτυρία αυτού του γεγονότος. Ο Λακάν αποδεικνύει πώς η φροϋδική κλινική της υστερίας συνιστά την αυστηρή ανάπτυξη αυτής της στρατηγικής της ανικανοποίητης επιθυμίας. Για την ακρίβεια, της επιθυμίας που απολαμβάνει να παραμένει ανικανοποίητη. Απολαμβάνω να προκαλώ την επιθυμία, απολαμβάνω να υποστηρίζω την επιθυμία του Άλλου, και μάλιστα την καθαρή επιθυμία – αυτός είναι ο τύπος της υστερικής νεύρωσης. Το υποκείμενο αποφεύγει τη δική του επιθυμία βρίσκοντας καταφύγιο στην επιθυμία του Άλλου. Δεν είναι εκείνη που επιθυμεί, αλλά ο Άλλος. Δικό του είναι το λάθος. Η εγγραφή του λάθους στον Άλλο, και μάλιστα η υπεράσπιση του λάθους του Άλλου, αποτελεί την υστερική οδό της νευρωτικής επιθυμίας.\nΣτην αντίθετη κατεύθυνση το ιδεοψυχαναγκαστικό υποκείμενο διαπνέεται από το πάθος να καταργήσει την επιθυμία του Άλλου. Αυτό που κυρίως θέλει ο ιδεοψυχαναγκαστικός είναι να επιθυμεί ο ίδιος χωρίς η επιθυμία του να χρειάζεται ούτε κατ' ελάχιστο να συνδέεται με την επιθυμία του Άλλου. Εξού και περιέρχεται σε αδιέξοδο. Αν συναινέσει στην επιθυμία τότε αποδέχεται στην ουσία να βρεθεί εξαρτημένος από την επιθυμία του Άλλου. Αν αρνηθεί αυτή την αλλοτρίωση τότε οδηγείται στο να θέλει να σκοτώσει κάθε επιθυμία μέσα του. Με αυτούς τους δύο τρόπους βρίσκεται αντιμέτωπος με το ανέφικτο. Διότι είναι, πράγματι, ανέφικτο κάποιος να μην επιθυμεί, αφού και το να μην θέλει να επιθυμεί εξακολουθεί να είναι μια επιθυμία. Είναι εξίσου ανέφικτο να επιθυμεί κανείς μοναχικά, επειδή η επιθυμία, από τη φύση της, είναι επιθυμία της επιθυμίας του άλλου. Η επιθυμία, πράγματι, αναζητά τουλάχιστον να αναγνωριστεί από το αντικείμενό της. Όμως, η απόλαυση του ιδεοψυχαναγκαστικού υποκειμένου είναι ακριβώς η απόλαυση της ανέφικτης επιθυμίας. Αυτό οδηγεί σταθερά σε μια απονεκρωμένη επιθυμία, απονευρωμένη, επιθυμία θανάτου που αναπτύσσεται σαν ένα διαιωνιζόμενο ερώτημα σχετικά με την ίδια την ύπαρξη: to be or not to be. Το ιδεοψυχαναγκαστικό υποκείμενο αποφεύγει την επιθυμία του σκοτώνοντας την επιθυμία. Δεν επιθυμεί, αγαπά. Ή μισεί. Είναι ισοδύναμο. Σημαίνει τελικά ότι μόνο ζητά.\nΙΙΙ.- Η λακανική κλινική βασίζεται λοιπόν καταρχάς στην ύπαρξη του υποκειμένου της επιθυμίας, γεγονός που όπως ήδη αναφέραμε συνεπάγεται ταυτόχρονα την διάσταση του υποκειμένου της απόλαυσης. Με άλλα λόγια, η πραγματικότητα της επιθυμίας με την έννοια του Φρόιντ είναι σεξουαλικής φύσεως. Το φροϋδικό ασυνείδητο – το ξέρουμε χωρίς όμως να αντιλαμβανόμαστε πάντοτε πόσο ακραίο είναι – είναι λιβιδινικό. Ως προς αυτό επίσης, ο Λακάν είναι κατεξοχήν φροϋδικός. Το λακανικό ασυνείδητο στηρίζεται και στο σώμα. Η τελευταία διδασκαλία του Λακάν προσδίδει σε αυτό ιδιαίτερη έμφαση. Το σώμα του ομιλούντος όντος είναι το τεμαχισμένο από την ενόρμηση σώμα: τεμαχισμένο σε ερωτογενείς, αυτονομημένες ζώνες. «Έννοια οριακή ανάμεσα στο σωματικό και το ψυχικό», λέει ο Φρόιντ, η ενόρμηση είναι κυρίως μερική ενόρμηση. Δηλαδή, δεν είναι σε καμία περίπτωση στοιχείο ενός όλου του οποίου υπηρετεί τα συμφέροντα. Είναι μάλλον ένα εξάρτημα. Ικανοποιείται για λογαριασμό της, με τρόπο αυτόνομο. Αφημένη στη δική της ικανοποίηση καθίσταται αρχή αποσύνθεσης. Αυτό εννοεί η φροϋδική ενόρμηση θανάτου. Η ενόρμηση είναι λοιπόν στην ίδια της τη ρίζα ενόρμηση θανάτου, επειδή είναι ακριβώς μερική ενόρμηση. Εδώ έχουμε να κάνουμε με μια πρώτη διαφορά μεταξύ ενόρμησης και ανάγκης, οι οποίες εμφανίζουν μια επιπλέον διαφορά στο βαθμό που η απαίτηση της ενόρμησης για ικανοποίηση, σε αντιδιαστολή προς την ανάγκη, είναι άσβεστη. Με άλλα λόγια η ενόρμηση δεν έχει αντικείμενο, αντικείμενο κατάλληλο για την ικανοποίησή της. Αυτό εννοεί ο Λακάν όταν μιλάει για το «κεντρικό κενό» της ενόρμησης στο οποίο προσδίδει θεμελιώδες καθεστώς ονομάζοντάς το «αντικείμενο α».\nΤο αντικείμενο α πολώνει συνεπώς την κίνηση της ενόρμησης προς μια ικανοποίηση που διαρκώς αποτυγχάνει αφού παραμένει αενάως ακόρεστη. Το αντικείμενο α ενσαρκώνεται σε συγκεκριμένα αντικείμενα της αισθητής πραγματικότητας που συνδέονται με επιλεκτικό τρόπο με εξειδικευμένες ζώνες του σώματος. Όμως, αυτά τα αντικείμενα έχουν αξία ενορμητικών αντικειμένων μονάχα στο βαθμό που αναδεικνύουν το «κεντρικό κενό» της ενόρμησης. Έτσι, το λεγόμενο στοματικό αντικείμενο, αντικείμενο της δραστηριότητας της στοματικής ενόρμησης δεν είναι η ειδυλλιακή τροφή που θα μπορούσε, υποτίθεται, να αποτελεί το μητρικό γάλα για το βρέφος. Αντιθέτως, πρόκειται για το γεγονός ότι κανένα γάλα καμίας μητέρας δεν θα μπορούσε ποτέ να το ικανοποιήσει απόλυτα. Με αυτή την έννοια το ενορμητικό αντικείμενο είναι κατ' ουσίαν ανέφικτο. Γι' αυτό και αποκαλείται χαμένο αντικείμενο. Είναι κατεξοχήν νοσταλγικό αντικείμενο. Όχι επειδή υπήρξε κάποτε και δεν υπάρχει πλέον, αλλά μάλλον επειδή δεν υπήρξε ποτέ και δημιουργεί την ελπίδα κάποτε να υπάρξει.\nΑυτή είναι η λειτουργία του αντικειμένου ως αντικειμένου α. Ο Λακάν το καθιστά το ενορμητικό αίτιο της επιθυμίας –όπως ο Φρόιντ που διαβλέπει στην επιθυμία την αναζήτηση του «χαμένου αντικειμένου». Όμως ο Λακάν ριζοσπαστικοποιεί το καθεστώς του φροϋδικού χαμένου αντικειμένου αντιμετωπίζοντάς το ως συνέπεια της γλώσσας. Η απώλεια παράγεται επειδή μιλάμε. Υπάρχει ανέκαθεν, είναι δομική, αλληλένδετη με το γεγονός της ομιλίας. Η στιγμή που προηγείται της απώλειας είναι μυθική στιγμή. Την ονειρευόμαστε. Την ονειρευόμαστε επειδή δεν μπορούμε να κάνουμε διαφορετικά από το να την ονειρευόμαστε. Και μάλιστα αποτελεί το κατεξοχήν αντικείμενο του κάθε μας ονείρου. Η λακανική θεωρία του αντικειμένου α, όπως όλες οι θεωρητικές επεξεργασίες του Λακάν, είναι εξόχως κλινική. Θεμελιώνει την κλινική της επιθυμίας και της απόλαυσης. Αφορά και τις τρεις δομές που είναι η ψύχωση, η νεύρωση και η διαστροφή. Ας περιοριστούμε εδώ σε μια σύντομη αναφορά στην ψύχωση.\nΙV.- Ο Λακάν, όπως ξέρουμε, συνδέει την ψύχωση και με τις δύο όψεις των διαταραχών, του σημαίνοντος και της απόλαυσης αντίστοιχα. Από τη μια το ψυχωτικό υποκείμενο δεν αλλοτριώνεται επαρκώς από την τάξη του σημαίνοντος και αυτό συνεπάγεται τη μείζονα δυσλειτουργία του σημαίνοντος που τείνει να αποδιοργανωθεί. Τα «στοιχειώδη φαινόμενα» που αναλύει με μαεστρία ο Κλεραμπώ αποτελούν την τελειότερη απόδειξη αυτής της αποδιοργάνωσης. Πρόκειται για τις διαταραχές της συμβολικής τάξης, τις διαταραχές της γλώσσας. Εδώ ο Λακάν ακολουθεί μεν τις αναλύσεις του Φρόιντ για την ύπαρξη μιας λογικής στο σρεμπεριανό παραλήρημα, αλλά ταυτόχρονα καινοτομεί. Αρνείται ότι υπάρχει συνέχεια μεταξύ νεύρωσης, ψύχωσης και διαστροφής. Τις καθιστά τρεις ξεχωριστές υποκειμενικές δομές. Από τη μία στην άλλη υπάρχει λύση της συνεχείας χωρίς περάσματα ή διαβαθμίσεις. Κοντολογίς, «δεν γίνεται τρελός όποιος θέλει».\nΗ ψύχωση είναι λοιπόν καταρχάς μια δομή. Την συναντάμε σε δυο καταστάσεις: μπορεί να έχει εκλυθεί, μπορεί όχι. Βεβαίως τα δύο δεν είναι ισοδύναμα, ωστόσο αυτό δεν πρέπει να μας αποκρύπτει το γεγονός ότι η ψύχωση συνιστά και στις δύο περιπτώσεις μια καθορισμένη θέση του υποκειμένου στην τάξη του σημαίνοντος και στην τάξη της απόλαυσης. Με τη δεύτερη έννοια η λακανική κλινική είναι μια κλινική του αντικειμένου α. Αποδεικνύει πώς η απόλαυση του ψυχωτικού υποκειμένου είναι στη βάση της απόλαυση εκτός αντικειμένου α. Δεν ρυθμίζεται από την απώλεια και με αυτήν ακριβώς την έννοια δεν συνδέεται με την επιθυμία. Εν είδει αφορισμού ο Λακάν θα πει: «Ο ψυχωτικός έχει το αντικείμενο α στην τσέπη του». Με άλλα λόγια, δεν το έχει αποχωριστεί. Ένα ολόκληρο φάσμα της λακανικής κλινικής των ψυχώσεων συσχετίζεται με μια διαταραχή του αποχωρισμού εννοούμενου με αυτό τον τρόπο. Έτσι, σε ορισμένες περιπτώσεις, η ψύχωση εκλύεται ακριβώς όταν το υποκείμενο βρίσκεται χωρίς στήριγμα, αντιμέτωπο με την απώλεια ως τέτοια (απώλεια ενός συγγενούς, ενός σημαντικού αντικειμένου, μιας επαγγελματικής κατάστασης, κλπ). Ομοίως, στην εν λόγω διαταραχή του αποχωρισμού παραπέμπουν οι τρόποι υποκειμενικής σταθεροποίησης όταν αφορούν καθηλωμένες μορφές πρόσδεσης (με έναν άνθρωπο, ένα ζώο, ένα αντικείμενο, ένα επάγγελμα, με ιδανικά, κλπ). Επιτρέπουν στο υποκείμενο να στηριχτεί προσφεύγοντας σε φαντασιακά ή συμβολικά ερείσματα άνευ της επικουρίας του αντικειμένου α. Η εγγραφή του αντικειμένου α μέσα στην υποκειμενικότητα επιτρέπει στην έλλειψη να λειτουργήσει με τρόπο που να δομεί το υποκείμενο ώστε το τελευταίο να είναι σε θέση να επιθυμεί και να απολαμβάνει. Να απολαμβάνει όμως ακριβώς εντός των ορίων του εφικτού δηλαδή της κατάστασης ενός όντος που ομιλεί.\nV.- Με τη θεωρία του ενορμητικού αντικειμένου ως αντικειμένου α ο Λακάν καινοτομεί. Πρόκειται για τη μόνη εφεύρεση που θα διεκδικήσει σαν δική του στο φροϋδικό πεδίο. Το αντικείμενο α αναγνωρίζει το πραγματικό της απόλαυσης, δηλαδή το γεγονός ότι για το ομιλούν ον όλη η απόλαυση δεν ανάγεται στο σημαίνον. Η ψυχαναλυτική ερμηνεία δεν είναι παντοδύναμη και όχι σπανίως ενδέχεται να αποτυγχάνει μπροστά στο σύμπτωμα. Είναι επίσης γεγονός ότι η αποτελεσματικότητά της παραμένει περιορισμένη στη μετατροπή των τρόπων απόλαυσης του υποκειμένου. Αντιμέτωπη με αυτό το εμπόδιο η λακανική ψυχαναλυτική κλινική επικαλείται μια ηθική από την οποία δεν διαχωρίζεται. Αυτή η ηθική είναι μια ηθική της επιθυμίας και οφείλουμε με κάθε αυστηρότητα να πούμε ότι είναι η ίδια η ηθική της επιθυμίας του ψυχαναλυτή.


ΑΝΑΓΝΩΣΕΙΣ: Η διαλεκτική της ιστορίας\nΗ διαλεκτική της ιστορίας\nΕλένη Καμμά, Παρρησία: κουράγιο / αναπνοή / λόγος, 2015, εγκατάσταση, από τη Μπιενάλε Σύγχρονης Τέχνης Θεσσαλονίκης\nΤώρα που η ελπίδα επεστράφη βιαστικά στο κουτί της Πανδώρας, μια κι έγινε φανερό πως δύσκολα χαλιναγωγείται, μπορούμε νηφάλια να αποτιμήσουμε κάποιους κοινούς τόπους της αριστερής κουλτούρας όπως εκφράστηκαν πριν και μετά την άνοδο στην εξουσία του ΣΥΡΙΖΑ. Αναμφίβολα η πληθώρα όσων κειμένων είδαν το φως της δημοσιότητας τους τελευταίους μήνες καλύπτει ένα μεγάλο φάσμα ζητημάτων που είναι αδύνατον να τα πραγματευτεί κανείς στον χώρο ενός και μόνον άρθρου. Ωστόσο υπάρχουν κάποια επίδικα ζητήματα, που καταγράφονται με διαύγεια σε σειρά κειμένων αναδεικνύοντας παθογένειες και αδιέξοδα της αριστεράς εν γένει.\nΜεταξύ αυτών δεσπόζουσα θέση κατέχει το ζήτημα της σχέσης ηθικής και πολιτικής όπως, για παράδειγμα, τέθηκε σε άρθρο του Δ. Ψαρρά στην Εφημερίδα των συντακτών με τον τίτλο «ΤΙΝΑ» (αρχικά του «δεν υπάρχει εναλλακτική λύση» στην αγγλική). Η σχέση ηθικής και πολιτικής στηρίζεται στον διαχωρισμό δημόσιου και ιδιωτικού, βάσει του οποίου ο ηθικός ή ενάρετος βίος είναι μια προσωπική επιλογή και δεν πρέπει να καθορίζει τη φορά των δημόσιων πραγμάτων, δηλαδή την κρατική πολιτική του γενικού καλού ή του δημόσιου συμφέροντος.\nΜε όρους ιστορικότητας, οι απαρχές αυτού του διαχωρισμού βρίσκονται στη σύγκρουση της απολυταρχίας με τον φεουδαλικό κόσμο, στην αντιπαλότητα των ενδιάμεσων εξουσιών με την κεντρική-συγκεντρωτική εξουσία. Ιδεολογικό έρεισμα του φεουδαλικού κόσμου ήταν η ηθική τάξη που υποτίθεται ότι απέρρεε από το θεό ή τη φύση και εξελίχθηκε οργανικά στην κοινωνική ιεραρχία και στα κεκτημένα δικαιώματα των φεουδαλικών τάξεων. Όλως αντιθέτως, ο αντίπαλος πόλος της νεοτερικότητας -η οποία έκφραζε την κυρίαρχη εξουσία- αμφισβητούσε αυτή τη θεϊκή τάξη και προέτασσε την κατασκευή της κοινωνικής τάξης και του κράτους από τον άνθρωπο. Ο μηχανισμός αυτής της κατασκευαστικής ικανότητας ήταν η παραγωγή νόμων με γενική ισχύ, ενάντια στα προνόμια και στα κεκτημένα δικαιώματα των φεουδαλικών τάξεων. Από εδώ προέρχεται η δαιμονοποίηση του Μακιαβέλλι και του Ηγεμόνα του από τον συντηρητισμό, που δίνει οδηγίες για την αύξηση της ισχύος του ώστε να εδραιωθεί η κυρίαρχη εξουσία του κράτους. Σ’ αυτή τη μηχανική οργάνωση του κράτους γύρω από το γενικό καλό, τα θρησκευτικά δόγματα και οι ιδεολογικές-ηθικές προεκτάσεις τους όφειλαν, και οφείλουν, να υποτάσσονται.\nΣτη διάρκεια των πέντε περίπου αιώνων από τις απαρχές αυτής της σύγκρουσης οι ιδεολογικές επικαλύψεις και οι ανταλλαγές θέσεων, ανάλογα με τα συμφέροντα των πολιτικών αντιπάλων, είναι το γλαφυρό θέ(α)μα της πολιτικής ιστορίας. Ας υπενθυμίσουμε ότι ο φόβος του θεού βρήκε ως υποκατάστατο τον φόβο της φυσικής κατάστασης, δηλαδή τον φόβο του πολέμου όλων εναντίον όλων, και έκτοτε είναι το βασικό επιχείρημα για την εκάστοτε καθεστηκυία τάξη μα και για την ανατροπή της, εφόσον δεν μπορεί να ικανοποιήσει την απαίτηση για αυτοσυντήρηση της πολιτικής κοινότητας.\nΣτην περίπτωση μιας ρήξης τίθεται υπό αμφισβήτηση η νομιμότητα αυτής της τάξης και άρα η ιδεολογική νομιμοποίησή της. Μ’ άλλα λόγια, το ζήτημα της ηθικής ακεραιότητας αυτής της τάξης αμφισβητείται στο όνομα μιας νέας ιδεολογικής και νομικής τάξης. Σ’ αυτή τη λογική εντάσσεται η αυτονομία, ήγουν η ηθική πραξεολογία της παραγωγής νέων νόμων σε συμφωνία με το γενικό καλό. Ωστόσο οι αντινομίες αυτής της λογικής γέννησαν τη ριζοσπαστική κριτική του γενικού καλού: Η γενικότητα των νόμων δεν μπορεί παρά να παραγνωρίζει την ιδιαιτερότητα της κάθε ξεχωριστής περίπτωσης, ενώ από την άλλη πλευρά ευνοεί τους πιο ισχυρούς που ερμηνεύουν τον νόμο σύμφωνα με το ιδιοτελές συμφέρον τους. Έτσι, το ηθικό ζήτημα στην πολιτική επιστρέφει μέσα από αντίπαλες πολιτικά οπτικές γωνίες. Η πρόσφατη πολιτική εμπειρία της αριστεράς είναι ο πιο ασφαλής μάρτυρας των παραπάνω.\nΩστόσο οφείλουμε να διακρίνουμε μεταξύ ηθικής πραξεολογίας και ηθικολογίας. Όταν αναφερθήκαμε στην αρχή αυτού του κειμένου για αριστερές παθογένειες είχαμε αυτό ακριβώς κατά νου. Είναι πολύ εύκολο να πραγματευόμαστε το ζήτημα μιας Νέας Ιερουσαλήμ ή μιας πανανθρώπινης δημοκρατίας και είτε να την προσδοκούμε είτε να αποδεικνύουμε την αδυνατότητα κατασκευής της εξ αιτίας των ανθρώπινων παθών ή του προπατορικού αμαρτήματος. Είναι πολύ δύσκολο όμως να χαράξουμε πολιτική βάσει άμεσων απαιτήσεων όπως προκύπτουν από ένα στοιχειώδες συνδικαλιστικό αίτημα, πολύ δε περισσότερο από ζητήματα εξωτερικής και εσωτερικής πολιτικής για μια αριστερή κυβέρνηση σε κατάσταση έκτακτης ανάγκης.\nΗ ελληνική αριστερά διέσωσε για δεκαετίες την ύπαρξή της στο περιθώριο των κοινωνικών εξελίξεων. Η αριστερή ρητορική την οποία καλλιέργησε και ανέπτυξε μπορούσε να βρίσκεται σε αναντιστοιχία με όσα διαδραματίζονταν στον κοινωνικό περίγυρο και παρ’ όλα αυτά να δημιουργεί τον συνεκτικό ιστό των ομάδων και αιρέσεων του αριστερού χώρου. Ψευδοεγελιανές κατασκευές σαν αυτές του Ζίζεκ μπορούσαν και μπορούν χάρη στη χιλιαστική δομή τους να είναι παρηγοριά απέναντι σε μιαν άσχημη πραγματικότητα. Ωστόσο όταν αντιμετωπίζουν όχι ιδεατούς λαούς ή κινήματα αλλά κρατικές και υπερκρατικές υποστάσεις φανερώνουν την αδυναμία του θεωρητικού ή ενατενιστικού βίου έναντι του πρακτικού. Έτσι, η κατά βάση αριστερή κυβέρνηση υποχρεώθηκε σε κινήσεις τακτικής που πόρρω απείχαν από τη θεωρία των προηγούμενων δεκαετιών και τη ρητορική της συγκυρίας.\nΟ Ρίτσαρντ Σένετ στο σύγγραμμά του Η τυραννία της οικειότητας χρησιμοποίησε την αντιδιαστολή κοινότητας και κοινωνίας για να περιγράψει ό,τι επί τροχάδην αναφέραμε προηγουμένως. Απεκάλεσε καταστροφική κοινότητα τον σχηματισμό συλλογικής ταυτότητας με υπόβαθρο φαντασιακά στοιχεία της προσωπικής ταυτότητας ενός εκάστου. Τούτη η συλλογική ταυτότητα διαχωρίζει τα μέλη της από τον υπόλοιπο κοινωνικό περίγυρο, είτε πρόκειται για «ξένους» είτε για αντεπαναστάτες. Τα μέλη αυτής της συλλογικότητας μπορούν κάθε φορά να είναι ο γνήσιος εκφραστής του ριζοσπαστισμού ή ο γνήσιος επαναστάτης. Ωστόσο η κριτική επί των προσωπικών κινήτρων μπορεί να ηθικολογεί αλλά δεν παράγει παρά μόνον μια πολιτική μνησικακίας και διηνεκείς διασπάσεις.\nΌταν ο ΣΥΡΙΖΑ θέλησε να μετατραπεί από κόμμα διαμαρτυρίας σε κόμμα εξουσίας όφειλε, για να χρησιμοποιήσω έναν αναχρονισμό, να περάσει από τον φεουδαλισμό στην απολυταρχία. Η οδυνηρή αυτή μετάβαση έφερε στην επιφάνεια χρόνιες αδυναμίες και ηθικές συγκρούσεις που σε συνδυασμό με τον τακτικισμό στην πολιτική του δεσπόζουν στην παρούσα συγκυρία και δίνουν τον τόνο στην πολιτική αντιπαράθεση. Έστω και αν ο «σιδηρούς νόμος της ολιγαρχίας» του Μίχελς δεν ήταν δυνατό να ανατραπεί στην κομματική ζωή αυτό και πάλι οφείλεται σε μια κοινωνική πραγματικότητα η οποία ξεπερνά τα εννοιολογικά εργαλεία που ίσαμε τώρα χρησιμοποιήθηκαν και ενδεχομένως τη θεωρία εν γένει. Στην πράξη η άσκηση πολιτικής ήταν συνειδητά ή ασυνείδητα υποχρεωμένη να ακολουθήσει αντί της κομματικής την πολιτική της (χαρισματικής) προσωπικότητας. Ακόμη όμως κι αυτή η πολιτική δεν είναι μονοδιάστατη. Μπορεί να οδηγήσει είτε στη ρήξη είτε στη συμφιλίωση με την κακή πραγματικότητα της έκτακτης κατάστασης.